title: Puukiitäjät

text: Puukiitäjien lisääntymiskausi on pitkä. Ne näyttävät lisääntyvän aktiivisimmin varhaiskeväällä ja alkukesällä, joten yhdellä lisääntymiskaudella on kaksi huippua. Pesivä pari puolustaa reviiriään tunkeutujia vastaan. Kiitäjien tapaan sekä koiras että naaras osallistuvat pesänrakennukseen. Puukiitäjät käyttävät rakennusaineina höyheniä, sammalia, kaarnansuikaleita ja sylkeä, jolla ne liimaavat rakennusaineet yhteen. Linnut rakentavat sen korkealle, vähintään 15 korkeuteen paljaan oksan kärjen sivulle. Pesä on vain alle viiden sentin pituinen ja siinä on noin 2,5 sentin mittainen kuppi, jota reunustavat paperinohuet seinämät. Naaras munii pesään yhden munan, joka liimautuu pesään kiinni. Muna on lähes viiden sentin mittainen ja yli sentin paksuinen. Se painaa 6-10 grammaa. Molemmat vanhemmat hautovat munaa ja pysyvät pesällä tiiviisti. Ne eivät voi kuitenkaan istua sen päällä, koska pesä saattaisi tällöin lohjeta irti. Sen sijaan emolintu istuu oksalla aivan pesän vierellä ja levittää höyhenensä munan ylitse. Pesäoksa on usein kynänohut, mikä auttaa emolintua havaitsemaan yöllä liikkuvat pedot, kuten käärmeet, aikaisemmin. Naaraat hautovat 2-3 kertaa enemmän kuin koiraat. Haudonta-aikaa tai poikasten lentotaidon saavuttamisen ajankohtaa ei olla tarkkaan mitattu. On kuitenkin havaittu, että pikkupuukiitäjien munat kuoriutuvat 21 päivän sisällä ja poikaset tulevat lentokykyisiksi 28 päivän kuluessa. Poikasia ruokitaan tämän jälkeen vielä kolme viikkoa. Isopuukiitäjän haudonta-ajan ja poikasen pesässä viipymisen uskotaan vievän yli kaksi kuukautta. Ei kuitenkaan tiedetä, kuinka kauan isopuukiitäjävanhemmat ruokkivat pesästä lähtenyttä poikastaan. Poikanen lähtee pienestä pesästään pian kuoriutumisensa jälkeen. Puukiitäjät ruokkivat poikastaan ruokapalloilla, jotka ne oksentavat poikasen suuhun. Poikaselle kasvaa jäkälän peittämää oksantynkää muistuttava suojahöyhenys. Poikanen menettää suojavärityksensä tullessaan lentokykyiseksi.


title: Bobby Herbeck

text: Bobby Herbeck on yhdysvaltalainen näyttelijä, käsikirjoittaja ja elokuvatuottaja. Näyttelijänä Herbeck esiintyi enimmäkseen televisiosarjoissa 1970- 1980-luvuilla, kuten Huone 222, M*A*S*H, The Jeffersons ja Small Wonder. Käsikirjoittajaksi Herbeck päätyi vuonna 1984 esiintymissään televisiosarjoissa Diff'rent Strokes, The Jeffersons ja Small Wonder. Lisäksi hän käsikirjoitti Teini-ikäiset mutanttininjakilpikonnat elokuvan.


title: Vytenis

text: Vytenis (? - 1315 tai 1316) oli Liettuan suuriruhtinas vuosina 1295–1316. Vytautasin valtakaudella Liettua kävi sotaa puolalaisia ja Saksalaisen ritarikunnan joukkoja vastaan. Hän oli ensimmäinen Liettuan hallitsija, jonka valtakausi on dokumentoitu melko hyvin, vaikka esimerkiksi hänen tarkkaa kuolinvuottaan ei osata sanoa.


title: Vytenis

text: Vytenis peri kruunun isältään Pukuvertasilta vuonna 1295. Pukuvertasin valtakaudesta aikalaislähteet eivät kerro juuri mitään. Vytenis mainitaan ensimmäisen kerran 1292, jolloin hän johti isänsä määräyksestä sotaretkeä Saksalaisen ritarikunnan maille Preussissa. Hänen tiedetään myös käyneen voittoisan taistelun puolalaisia vastaan Trojanowissa vuonna 1294. Taistelussa kaatui monien puolalaisten ritarien lisäksi Lęczycan hallitsija Kasimir II.


title: Vytenis

text: Noustuaan valtaan vuonna 1295 hän kävi sotaa Saksalaisen ritarikunnan lisäksi sen liivinmaalaista haaraa vastaan. Taistelua käytiin ensin Liivinmaalla, mutta liettualaisten tukeman semgallien kapinan kukistuttua taistelut siirtyivät Liettuan hallitsemaan Žemaitijaan. Vytenis haki tukea Riian arkkipiispalta ja kaupungilta, jotka liittoutuivat liettualaisten kanssa vuonna 1298. Vuonna 1298 ritarikunta kärsi tappiot Karkhusin, Treidenin ja Neuermühlenin taisteluissa. Samana vuonna Vytenis sijoitti liettualaisen varuskunnan Riikaan. Tehdäkseen varuskunnan läsnäolon asukkaille hyväksyttävämmäksi hän lupasi Riian arkkipiispan kehotuksesta ottaa kasteen vastaan, mutta varsinaista kastamista ei tiettävästi koskaan tapahtunut. Vytenis oli sotinut myös Puolassa Masovian Boleslav II:en pyynnöstä, jolla oli ongelmia paikallisen kruununtavoittelijan kanssa. Sota puolassa jatkui vuoteen 1306 saakka. Vuonna 1312 Vytenis salli kahden fransiskaanimunkin asettua tuolloin Liettuan alaisuudessa olleeseen Novgorodiin. Liettualaisten läsnäolo Riiassa päättyi vuonna 1313, kun riikalaiset karkottivat heidät ritarikunnan painostuksesta. Vytenisin loppukaudella paine Žemaitijassa kasvoi edelleen, ja hän lopulta vuonna 1315 tai 1316 luopui vallasta Gediminasin hyväksi. Viimeinen maininta Vytenisistä on vuodelta 1315, jolloin hän johti ankariin tappioihin johtanutta retkeä Preussiin.


title: Vytenis

text: Aikalaislähteet pitivät Vytenisiä pontevampana hallitsijana kuin seuraajaansa. Vytenis oli vielä 1400-luvulla hallitsijana tunnetumpi kuin Gediminas, mutta jäi lopulta hänen varjoonsa historiankirjoituksessa. Vytenisin sukulaisuussuhde Gediminasiin ei ole täysin selvä, hän oli eri tulkintojen mukaan joko tämän vanhempi veli tai serkku.


title: Looking Glass (intiaanijohtaja)

text: Looking Glass ("Allalimya Takanin" 1832–1877) oli nez percé -intiaanien päällikkö. Vuonna hän 1877 osallistui Oregonissa, Idahossa, Wyomingissä ja Montanassa käytyyn nez perce -sotana laajalti julkisuutta saaneeseen tapahtumaan, jossa Oliver O. Howardin johtamat Yhdysvaltain sotilasyksiköt ajoivat takaa reservaatistaan paenneita intiaaneja yli 2 000 kilometrin matkan.


title: Looking Glass (intiaanijohtaja)

text: Nez percéin ylimpänä johtajana sodan aikana toiminut Joseph olisi ollut valmis luopumaan taisteluista jo aikaisemmin, mutta Looking Glass ja muut päälliköt halusivat johtaa nez percét turvaan Kanadaan, jonne Istuva Härkä ja hänen siouxinsa olivat paenneet Little Big Hornin taistelun seurauksia. Looking Glass sai surmansa sodan viimeisenä päivänä Montanassa 5. lokakuuta 1877 tarkka-ampujan luodista.


title: Pukkipalo

text: Pukkipalon aarnialue tai yleisesti pelkkä Pukkipalo on Nousiaisten kunnassa, Kurjenrahkan kansallispuiston alueella sijaitseva aarniometsä, jota pidetään Varsinais-Suomen edustavimpana.


title: Pukkipalo

text: Pukkipaloa pidetään Varsinais-Suomen komeimpana aarniometsänä ja se on yksi lounaisen Suomen viimeisistä yhtenäisistä vanhapuustoisista havumetsäalueista. Pukkipalon säilymisen luonnontilaisena on taannut sen valinta Metsähallituksen aarnialueeksi jo vuonna 1958. Tätä ennenkään metsiä ei ollut hakattu kymmeniin vuosiin. Täysin luonnontilainen ei Pukkipalo kuitenkaan ole, sillä alueelta on hakattu suurimpia puita 1900-luvun alussa ja 1930-luvulla metsään on myös kaivettu muutamia ojia. Alue suojeltiin lailla vuonna 1998, kun Pukkipalonkin kattanut Kurjenrahkan kansallispuisto perustettiin. Alueen ojia on tukittu ennallistamistoimien yhteydessä 2000-vuosikymmenellä.


title: Pukkipalo

text: Pukkipalon luonnonmetsän kaltaisena säilyneellä aarnialueella kasvaa runsaasti suuria, usein yli 150-vuotiaita puita. Pukkipalossa on myös runsaasti lahopuuta. Tiheimmillään puuta on yli 500 kuutiometriä hehtaarilla. Alueen alavilla ja paikoin kosteapohjaisilla osilla kasvaa pääasiassa vanhoja kuusia. Keskiosan avoimien kallioiden ympärillä ja korkeammilla paikoilla on puolestaan runsaasti suuria, kilpikaarnaisia mäntyjä. Myös keloja ja maapuita on runsaasti. Lehtipuut sen sijaan puuttuvat muutamia haapoja ja koivuja lukuun ottamatta Pukkipalosta lähes kokonaan. Keskiosiltaan aarnialue on soistunut voimakkaasti, mikä on lisännyt kaatuvan ja lahoavan havupuun määrää. Pukkipalon reunoilla on myös muutamia isovarpurämeen reunustamia avosoita. Pukkipalon kivennäismaasaarekkeista suurin osa on jäätikkösyntyisiä moreenikumpuja.


title: Pukkipalo

text: Pukkipalo on lahottajasienilajistoltaan Varsinais-Suomen edustavin, sillä alueen vanhat sekä lahonneet puut ylläpitävät monipuolista lajistoa. Näihin lajeihin kuuluvat esimerkiksi uhanalaiset rusokantokääpä ja pursukääpä sekä harvinaiset hentohaprakääpä, korpiludekääpä, rusokääpä ja riekonkääpä. Pukkipalossa tavattavia lahopuusta riippuvaisia hyönteisiä ovat puolestaan muun muassa uhanalainen kovakuoriainen rosopehkiäinen sekä aiemmin uhanalaisina pidetyt ludelajit aarnilatikka ja ruskolatikka.


title: Pukkipalo

text: Pukkipalon perhoslajisto muistuttaa rehevän kuusisekametsän lajistoa, mutta myös suo- ja kosteikkolajeja tavataan alueella. Aarnialueen runsaimpia perhoslajeja ovat tehdyissä kartoituksissa olleet muun muassa isomittari, mustikkalehtomittari ja maitolehtimittari. Vanhoja metsiä jossain määrin suosivista lajeista Pukkipalossa on tavattu muun muassa metsäpohjanmittari, laikkuvarpumittari, pohjanrengasmittari, kuusikkoharmomittari ja metsäsammalkoi. Pukkipalon suo- ja kosteikkolajistoa edustavia lajeja ovat puolestaan esimerkiksi pensasmittari, alpimittari, kanervapikkumittari, suomittari, pyörösiipi, koiyökkönen ja sarakiiltoyökkönen. Yhteensä alueelta on tehdyissä kartoituksissa löytynyt 112 suur- ja 61 pikkuperhoslajia. Suuresta lajimäärästä huolimatta harvinaisia tai uhanalaisia perhoslajeja ei alueelta kuitenkaan ole löytynyt.


title: Pukkipalo

text: Lahopuun runsaus näkyy myös linnustossa kolopesijöiden suurena määränä: alueella tavatuista vähintään 30 lintulajista ainakin 18 on kolopesijöitä. Pukkipalon linnustoon kuuluvat muun muassa helmipöllö ja viirupöllö. Tikoista pohjantikka, harmaapäätikka, palokärki ja käpytikka sekä esimerkiksi kirjosieppo, leppälintu ja puukiipijä pesivät alueella. Nisäkkäistä Pukkipalossa on tavattu muun muassa liito-orava, ilves ja näätä. Tavallisempia metsässä tavattuja eläimiä ovat esimerkiksi metsäjänis, orava, kettu, supikoira, valkohäntäpeura ja hirvi.


title: Pukkipalo

text: Aarnialueen kasvillisuutta luonnehtivat runsaiden karhunsammalkasvustojen lisäksi vanamot, talvikit ja oravanmarjat. Kämmekkäkasveista Pukkipalossa kasvaa sekä maariankämmekkää että yövilkkaa.


title: Pukkipalo

text: Jo ennen kansallispuiston perustamista Pukkipalo on ollut suosittu retkeily- ja opetuskohde. Nykyään Pukkipalossa kulkee noin kilometrin mittainen luontopolku, jonka varrelle on pystytetty vanhan metsän lajistosta kertovia opastauluja. Se on osa Kuhankuonon retkeilyreitistöön kuuluvasta, yhdeksän kilometrin mittaisesta Pukkipalon reitti -nimisestä rengasreitistä. Luontopolulle on matkaa lähimmältä pysäköintialueelta noin kaksi kilometriä.


title: White Bird (intiaanijohtaja)

text: White Bird oli nez percé -intiaanien lamatte-ryhmän johtaja ja vuonna 1877 nez percé -sodassa mainetta saanut sotapäällikkö. Hän kuului uskonnolliselta suuntaukseltaan ”uneksijoihin”, jotka eivät kannattaneet kristinuskoa vaan uskoivat intiaanien alkuperäisen kulttuurin elpymiseen ja valkoisen väestön katoamiseen. Hän kieltäytyi myös allekirjoittamasta vuoden 1863 Lapwain-sopimusta, jonka avulla Yhdysvallat otti itselleen suuria määriä nez percéjen maita.


title: White Bird (intiaanijohtaja)

text: Seuraavalla vuosikymmenellä maakiistat kärjistyivät. White Bird ja Joseph saivat 30 päivää aikaa luopua reservaatistaan Wallowalaaksossa. Tilanne johti nez percé -sotaan, jossa asuinmailtaan ajetut intiaanit aloittivat aseellisen vastarinnan Yhdysvaltoja vastaan. Sodassa White Birdin auktoriteetti sotapäällikkönä oli suuri, ja hän pystyi antamaan määräyksia yli Josephin, joka kuitenkin toimi nez percéjen pakomatkan ylimpänä johtajana.


title: White Bird (intiaanijohtaja)

text: White Bird onnistui ainoana sodan johtajista selviytymään heidän pakonsa määränpäähän Kanadaan. Soturiensa kanssa hän tunkeutui piirittäjien muurin läpi ja johdatti joukkonsa, johon kuului 90 aikuista ja joukko lapsia, Saskatchewaniin hieman aiemmin paenneiden lakotain ja heidän johtajansa Istuvan Härän piilopaikkaan. Vuonna 1892 Albertassa asunut White Bird sai surmansa oman soturinsa murhaamana.


title: Diskanttikaiutin

text: Diskanttikaiutin () on kaiutinelementti, jonka tehtävä on toistaa kaikkein korkeimmat äänet kaiuttimessa. Elementti voi olla rakenteeltaan pieni mutta silti tuottaa voimakkaankin äänen. Laadukkaat elementit toistavat 20 kHz:n taajuuteen asti, mutta kuuntelijan korva ei yleensä enää erota sitä korkeampia taajuuksia. Matalampia taajuuksia kohti mentäessä taajuusvaste laskee selvästi ja siksi diskanttikaiuttimilla ei soiteta kovin matalia taajuuksia. Jakosuotimella voidaan päästää korkeammat taajuudet elementille ja suodattaa matalammat pois. Elementissä liikkuvana osana toimivan rakenteen halkaisija voi olla hyvinkin pieni, esim. 0,6 tuumaa.


title: Diskanttikaiutin

text: Tavallisesti diskanttielementti sijaitsee samassa kotelossa kuin pääkaiuttimet. Autoissa diskanttikaiuttimet ovat usein erilliset ja sijoitettu A-pilareiden juureen, missä ne saadaan suunnattua paremmin kuin alhaalla ovissa sijaitsevat keskiäänikaiuttimet.


title: Hannu Syrjälä

text: Hannu Syrjälä (s. 1966 Kangasniemi) toimii Berggren Groupin toimitusjohtajana. Aikaisemmin hän toimi Tieto Oyj:n toimitusjohtajana vuosina 2008–2011. Syrjälä on koulutukseltaan kauppatieteen maisteri.Syrjälä on naimisissa ja hänellä on neljä lasta.


title: Fodil Hadjadj

text: Fodil Rahmi Hadjadj (, s. 18. huhtikuuta 1983 Alger) on algerialainen jalkapalloilija. Keskikentällä pelaava Hadjadj edustaa Algerian pääsarjassa MC Algeria.


title: Fodil Hadjadj

text: Hadjadj aloitti jalkapalloilun kotimaassaan MC Algerin junioreissa 10-vuotiaana ja siirtyi myöhemmin 16-vuotiaana Ranskaan Nantesin junioreihin.


title: Fodil Hadjadj

text: Ammattilaisuransa Hadjadj aloitti 20-vuotiaana tehdessään sopimuksen Nantesin edustusjoukkueen kanssa vuonna 2003. Hän pelasi joukkueessa kaksi kautta, kunnes siirtyi takaisin Algeriaan ja kasvattaja seuraansa MC Algeriin vuonna 2005. Joukkueen riveissä Hadjadj saavutti heti ensimmäisillä kausilla menestystä MC Algerin voitettua muun muassa Algerian cupin kahdesti peräkkäin.


title: Fodil Hadjadj

text: Hadjadj pelasi Algerian maajoukkueessa vuosina 2003–2007. Tuona aikana hän pelasi yhteensä kymmenen maaottelua ja oli mukana vuoden 2004 Afrikan-mestaruuskisoissa. Ensimmäisen maaottelunsa Benhamou pelasi 4. syyskuuta 2003 Qataria vastaan.


title: Karjalan valistajien kirkko

text: Karjalan valistajien kirkko voi viitata ainakin seuraaviin Karjalan valistajien kunniaksi nimettyihin ortodoksikirkkoihin:


title: Pensastiaistimali

text: Pensastiaistimali ("Alcippe morrisonia") on Kaakkois- ja Itä-Aasiassa tavattava pyrstötimaleihin kuuluva varpuslintu.


title: Pensastiaistimali

text: Pensastiaistimalilla on seitsemän alalajia, jotka voidaan jakaa kahteen ryhmään niiden levinneisyyden ja molekyylibiologisten tutkimusten perusteella.


title: Pensastiaistimali

text: Ensimmäinen ryhmän alalajit elävät Kiinan etelä- ja keskiosissa sekä Vietnamissa.


title: Pensastiaistimali

text: Toinen ryhmä on levinneisyydeltään laajempi ja näitä alalajeja tavataan myös Kaakkois-Aasiasta.


title: Pensastiaistimali

text: Kooltaan pensastiaistimali on 12–15 cm. Lajin selkä ja siivet ovat väritykseltään oliivinruskeat ja pää on harmaa. Päässä on silmien ympärillä valkoiset renkaat. Pensastiaistimalin vatsa on väritykseltään ruskehtavan keltainen. Sukupuolet eivät eroa toisistaan ulkonäön perusteella. Ulkonäöltään pensastiaistimali muistuttaa isopensastimalia ("Alcippe morrisonia"), jolta kuitenkin puuttuu valkoinen rengas silmien ympäriltä. Vuoritiaistimalilla ("Alcippe nipalensis") on valkoinen silmärengas, mutta se eroaa pensastiaistimalista silmän iiriksen värin perusteella.


title: Pensastiaistimali

text: Pensastiaistimalit elävät metsissä vuorten rinteillä. Linnun elinympäristöt sijaitsevat 900–3 000 metrin korkeudella merenpinnasta. Talvisin laji elää matalammalla kasvavissa metsissä. Ravintonaan pensastiaistimali käyttää pääasiassa pieniä selkärangattomia, mutta myös marjoja ja kukkien mettä, joiden osuus ravinnosta kasvaa syksyllä ja talvella. Pensastiaistimalit muodostavat pesimäajan ulkopuolella ruokailevia parvia, joissa on usein mukana myös muita varpuslintuja. näistä parvista on tavattu kaikkiaan 32 eri lintulajia. Pensastiaistimalit aistivat helposti vaaran ja veistivät sen äänekkäillä varoitusäänillään myös muille lajeille. Yöksi ruokailuparvet hajoavat ja laji yöpyy pesimäajan ulkopuolella yleensä pareittain.


title: Pensastiaistimali

text: Pensastiaistimalin pesimäkausi kestää huhtikuulta elokuulle. Pesä rakennetaan puuhun sammalesta, puunkuoresta ja muusta kasvimateriaalista.


title: Rakel Jylhä

text: Rakel Maria Jylhä o.s. Rikkonen (16. syyskuuta 1907 Ruovesi – 23. kesäkuuta 1984 Hämeenlinna) oli suomalainen toimittaja ja kirjailija. Hän toimi parikymmentä vuotta sanomalehti "Keskisuomalaisen" teatteri-, elokuva- ja kirjallisuusarvostelijana. Pakinoitsijana hän käytti nimeä Pirjetta.


title: Rakel Jylhä

text: Rakel Jylhä opiskeli Työväen Akatemiassa ja Yhteiskunnallisessa korkeakoulussa. Hän oli naimisissa kirjailija Heikki Jylhän kanssa.


title: Rakel Jylhä

text:
Omalla nimellä:
Nimimerkillä "Inari":
Nimimerkillä "Vilhelmiina":


title: Stanolit

text: Stanolit ovat moninainen ryhmä steroidialkoholeja. Kasveissa luonnollisesti esiintyviä stanoleita kutsutaan kasvistanoleiksi, eli fytostanoleiksi. Stanolit ovat rasvaliukoisia.


title: Stanolit

text: Stanoliin voi olla esteröintireaktion kautta liitettynä rasvahappo, jolloin stanolia kutsutaan stanoliesteriksi. Stanolit ja niiden esterit alentavat tutkitusti veren LDL-kolesterolia, siten mahdollisesti ehkäisten muun muassa sepelvaltimotautia, mutta tästä vaikutuksesta ihmisillä ei ole laajojen kliinisten tutkimusten puutteen vuoksi suoria todisteita. Stanoliestereitä löytyy erityisesti niin kutsutuista terveysvaikutteisista elintarvikkeista niihin lisättyinä.


title: Stanolit

text: Läheisesti stanoleihin liittyvä molekyyliryhmä ovat sterolit, joissa niiden rungon hiilten 5 ja 6 välinen sidos on kaksoissidos (sidos on tyydyttymätön). Stanoleissa tämä sidos on tyydyttynyt yksöissidos.


title: Stanolit

text:
Muun muassa seuraavat kasvistanolit ovat yleisiä luonnossa:
Ihmiskeho ei tuota kasvistanoleita tai -steroleita, eikä niiden estereitä, vaan kaikki tulee ravinnosta. Tyypillisestä länsimaisesta ruokavaliosta stanoleita saadaan noin 50 mg per päivä, joista valtaosa on sitostanolia ja kampestanolia. Päivittäinen sterolien saanti puolestaan on 200–400 mg. Suurin osa stanoleista ja steroleista tulee kasviöljyistä, kuten oliiviöljystä ja pähkinöistä.


title: Stanolit

text: Lisättynä kasvistanoliestereitä löytyy muun muassa Raision "Benecol"-levitteistä, joiden stanoleista on 70% sitostanolia ja 30% kampestanolia. Eräässä tällaisessa levitteessä on 100 grammassa 9 g stanoliestereitä, jotka esteröimättöminä vastaavat 5.3 g stanoleita.


title: Stanolit

text: Kiistatonta näyttöä ei ole stanoleiden jatkuvan käytön toimivuudesta ateroskeleroottisten sydän- ja verisuonitautien ehkäisyssä tai käytön vähentävän kuolleisuutta näihin tauteihin. Huolimatta stanolien (ja sterolien) mahdollisesta haitallisuudesta näiden päätyessä verenkiertoon, on joissakin eläinkokeissa havaittu valtimonkovettumataudilta suojaava vaikutus ja siksi muun muassa EAS ("European Atherosclerosis Society") suosittelee korkean riskin ryhmiin kuuluvia harkitsemaan stanolien käyttöä tarvittaessa, mutta kehottaa kiinnittämään huomiota pitkäaikaisiin kliinisiin tutkimuksiin pohjautuvan tiedon vähyyteen.


title: Stanolit

text: Vain tiettyjen sydän- ja verisuonitautien riskiryhmään kuuluvien henkilöiden saatetaan suositella käyttävän kasvistanoliestereitä ruokavalio- ja elintapamuutosten ohella. Heihin kuuluvat korkean veren kolesterolitason omaavat henkilöt ja muuten korkean riskin henkilöt kuten diabeetikot, keillä yleensä ensisijaisesti kolesterolitason laskemiseen käytetyt statiinit eivät toimi tai eivät yksin saa kyllin merkittävää kolesterolitason laskua aikaan. Ryhmään kuuluvat myös aikuiset sekä yli 6 v lapset keillä on todettu familiaalinen hyperkolesterolemia.


title: Stanolit

text: Äärimmäisen harvinaisesta sitosterolemiasta kärsivien ei kannata käyttää stanoleita, sillä tauti johtaa stanolien kertymiseen vereen, jossa kohonneet pitoisuudet aiheuttavat ateroomien muodostumista.


title: Stanolit

text: 2 g stanoliestereitä päivässä on useimmiten suositeltu annos tiettyjen sydän- ja verisuonitautien riskiryhmään kuuluville henkilöille. Näillä määrillä ei ole havaittu pitkäaikaisissa kokeissa ihmisillä haittavaikutuksia. 1.5–2.4 g/päivä 1–2 viikon ajan vähentää enimmillään veren LDL-kolesteroli pitoisuutta 7–10% erilaisissa ihmisryhmissä tyypillisesti ilman vaikutusta HDL pitoisuuksiin.


title: Stanolit

text: Stanolit kannattaa ottaa ruuan kanssa, sillä tämä tehostaa niiden kolesterolia alentavaa vaikutusta. Syynä on se, että misellien, joissa stanolit korvaavat kolesterolia, muodostus suolistossa vaatii muun muassa ruuan mukana tullutta rasvaa.


title: Stanolit

text: Jopa puolet lisättyjen stanolien käyttäjistä ei kuitenkaan käytä suositeltua 2 g/päivä määrää. Käyttö voi olla myös epäsäännöllistä. Keskimääräinen saanti käyttäjillä erään tutkimuksen mukaan oli vain 0.35–0.86 g/päivä.


title: Stanolit

text: Stanolien LDL-kolesterolia alentavan vaikutuksen on tutkittu olevan pitkäaikaista jatkuvassa käytössä: yli 10% LDL:n stanolien aikaansaama lasku säilyy ainakin 1 tai 1.6 vuoden verran 2 tai 2.5 g päivittäisillä annoksilla. Lopetettaessa stanolien käyttö veren LDL-kolesterolitaso palaa entiselleen noin 1–2 viikossa.


title: Stanolit

text: Kasvistanolit vähentävät kolesterolin päätymistä verenkiertoon ja sitä kautta ne laskevat veren LDL-pitoisuuksia. Stanolit vähentävät lisäksi suolesta vereen imeytyneiden kasvisterolien pitoisuuksia veressä. Stanolien sterolipitoisuuksia alentavia vaikutusmekanismeja ei tunneta kauttaaltaan.


title: Stanolit

text: Ravinnon mukana saadusta kolesterolista noin 50%, 0.4–5% kasvisteroleista ja 0.02–0.3% stanoleista imeytyy suolistosta. Sterolien ja stanolien imeytymiseen vaikuttaa NPC1L1 proteiini, joka avustaa näiden molekyylien siirtymistä suolesta soluun.


title: Stanolit

text: Kehon oman tai ravinnon mukana tulleen kolesterolin (uudelleen) imeytyminen suolistosta edellyttää sitä, että kolesteroli muodostaa suolessa pieniä pisaroita (misellejä) sappihappojen avustamana. Stanolit syrjäyttävät kolesterolia näissä miselleissä, jolloin vähemmän kolesterolimolekyylejä imeytyy kehoon stanolien siis viedessä niiltä tilaa.


title: Stanolit

text: Lisäksi kasvistanolit aktivoivat maksan X reseptori (LXR) alfaa, LXR beetaa ja ABCA1 transportteria. Nämä pumppaavat suolen soluihin siirtynyttä kolesterolia pois soluista takaisin suolistoon.


title: Stanolit

text: Stanolien aikaan saamalla kasvisterolien vähentymisellä verenkierrossa voi olla merkitystä, sillä vereen päätyessään niitä pidetään veren kolesterolista riippumattomana sepelvaltimotautia aiheuttavana tekijänä. Kaksi ABC-transportteriproteiinia, ABCG5 ja ABCG8, erittävät suolen sisäpinnan soluihin imeytyneitä kasvisteroleita takaisin suoleen. Toimimattomat ABCG5- ja ABCG8-transportterit aiheuttavat mutaatiot johtavat siksi harvinaiseen sitosterolemiaan, johon liittyvät merkittävästi kohonneet veren kasvisteroliarvot, normaali tai lievästi kohonnut veren kolesterolipitoisuus ja suuri riski sairastua sepelvaltimotautiin verrattain nuorena.


title: Stanolit

text: Kasvistanolit tehostavat kerääntyvästi kolesterolin sisäsynteesiä estävien statiinien LDL-kolesterolia alentavaa vaikutusta, eli niiden yhteiskäyttö johtaa siten parempiin kolesteroliarvoihin kuin kumpikaan aine yksinään.


title: Stanolit

text: Stanolit eivät vaikuta veren HDL-kolesteroli, liporoteiini (a) ja PCSK9 pitoisuuksiin. Ne saattavat hieman madaltaa veren triglyseriditasoja erityisesti nillä henkilöillä keillä ne ovat koholla.


title: Memories of You

text: ”Memories of You” on Eubie Blaken säveltämä ja Andy Razafin sanoittama musiikkikappale vuodelta 1930. Sen esitti ensimmäisenä Minto Cato Broadway-musikaalissa "Blackbirds of 1930". Ensimmäinen nauhoituksen teki laulaja Ethel Waters.


title: Memories of You

text:
Kappaleesta on nauhoitettu useita jazzversioita, ja sitä pidetään yhtenä genren standardeista. Louis Armstrongin nauhoitus vuodelta 1930 on Lionel Hamptonin ensiesiintyminen vibrafonistina. Armstrongin versio nousi listoilla sijalle 18. Myöhemmin Hampton nauhoitti kappaleen myös Benny Goodmanin orkesterin kanssa, ja tämä versio on tehnyt kappaleesta suositun klarinettinumeron. Myös muun muassa Art Tatum, Thelonious Monk, Charles Mingus, Erroll Garner ja Duke Ellington ovat äänittäneet kappaleen.
31.8.2010


title: Finn-ID

text: Finn-ID Oy on vuonna 1986 perustettu suomalainen tietotekniikkayritys, jonka toimiala on viivakoodi- ja RFID-tunnistukseen perustuvat logistiikan toiminnanohjausjärjestelmät. Se työllistää 51 henkilöä ja sen liikevaihto on noin 10 miljoonaa euroa. Yritys toimii Suomen lisäksi Baltiassa ja Venäjällä ja kuuluu itsenäisenä osana Perel-konserniin. Yritys on yksi Suomen parhaat työpaikat 2011 -palkituista pienten yritysten sarjassa.


title: Turunen

text: Turunen on suomalainen sukunimi. Tunnettuja Turusia ovat:


title: Nicolaus Bruhns

text: Nicolaus Bruhns (1665 – 29. maaliskuuta 1697) oli saksalainen säveltäjä, urkuri, viulisti ja gambisti. Hän oli schleswigholsteinilaisen muusikkosuvun jäsen.


title: Nicolaus Bruhns

text: Bruhns lähetettiin 16-vuotiaana veljensä kanssa Lyypekkiin setänsä Peterin luo. Hän sai Peteriltä musiikinopetusta ja opiskeli lisäksi Dieterich Buxtehuden johdolla säveltämistä. Buxtehuden suosikkioppilaanaan pitämä Bruhns toimi joitakin vuosia säveltäjänä ja viulistina Kööpenhaminan hovissa. Vuonna 1689 hän kilpaili Husumin kaupunkiseurakunnan urkurin virasta ja sai sen yksimielisellä päätöksellä. Hän vietti Husumissa loppuikänsä ja kuoli jo 31-vuotiaana. Häntä seurasi hänen veljensä Georg, koska poika Johan Paul oli valinnut alakseen teologian.


title: Nicolaus Bruhns

text: Bruhnsin tuotannosta on säilynyt vain viisi urkuteosta ja kaksitoista kirkollista kantaattia. Kantaatteja on esitetty suhteellisen vähän, mutta urkuteokset ovat hyvin suosittuja. Niiden tiedetään tehneen vaikutuksen Johann Sebastian Bachiin, joka tutki niitä huolellisesti.


title: Tyydyttymätön hiilivety

text: Tyydyttymättömiksi hiilivedyiksi kutsutaan alkeeneita ja alkyyneitä. Niissä on vähintään yksi kaksois- tai kolmoissidos. Tyydyttymättömät hiilivedyt reagoivat tyypillisesti additioreaktioilla. Fysikaalisilta ominaisuuksiltaan ne muistuttavat vastaavia tyydyttyneitä hiilivetyjä eli alkaaneja.


title: Psybient

text: Psybient on elektronisen musiikin laji, joka yhdistää erilaisia elementtejä ja ottaa vaikutteita muun muassa psytrance-, ambient- ja etnisestä musiikista. Psybient-musiikki pyrkii luomaan pitkillä, lumoavilla kappaleillaan kuuntelijalleen eräänlaisen musiikillisen matkan. Perinteisen trance-musiikin sijaan psybient ei edes pyri ylläpitämään jatkuvaa rytmikästä menoa, vaan oikeanlaisen rentouttavan äänimaailman luominen ja sen ylläpito ovat oleellisimmassa asemassa.


title: Psybient

text: Eräitä genren suosituimpia ja merkittävimpiä artisteja ova muun muassa Shpongle, Entheogenic, Shulman, Ott, Third Ear Audio, Doof, Warp Technique, Yestegan chaY, Younger Brother, The Infinity Project, Pitch Black, The Mystery Of The Yeti, Celtic Cross, Hallucinogen.


title: Road America

text: Road America on Yhdysvalloissa Wisconsinin osavaltiossa sijaitseva moottorirata. Varsinaisen "neljän mailin radan" yhteydessä on myös 1,3 kilometriä pitkä kartingrata. Radalla on pidetty kilpailuja 50-luvulta lähtien; mm. American Le Mans Series-, AMA Superbike- ja  Speed World Challenge-kilpailuja.


title: Road America

text: Road America on saavuttanut legendaarisen radan maineen ajajien keskuudessa. Radan pituus on 6,515 kilometriä eli noin neljä mailia ja se sisältää 14 mutkaa.


title: Road America

text: Road American yhteydessä on myös "Briggs & Stratton Motorplex" -niminen kartingrata. Radan pituus on 1,3 kilometriä eli 0,8 mailia.


title: Norsunluurannikon koripallomaajoukkue

text: Norsunluurannikon koripallomaajoukkue edustaa Norsunluurannikkoa koripallon maajoukkuekilpailuissa.


title: Norsunluurannikon koripallomaajoukkue

text: Norsunluurannikko pääsi ensimmäistä kertaa Afrikan-mestaruuskilpailuihin vuonna 1978. Joukkue selviytyi heti loppuotteluun saakka mutta hävisi sen Senegalille ja saavutti hopeaa. Kolme vuotta myöhemmin maa saavutti ensimmäisen Afrikan-mestaruutensa voittaessaan loppuottelussa Egyptin. Maanosamestaruuden ansiosta Norsunluurannikko pääsi vuoden 1982 MM-kilpailuihin. Kisoissa maa hävisi kaikki ottelunsa ja sijoittui turnauksessa viimeiseksi. Toisen maanosamestaruutensa Norsunluurannikko voitti vuonna 1985, jolloin se voitti loppuottelussa Angolan. Mestaruuden myötä maa osallistui toisen kerran MM-kilpailuihin vuonna 1986, mutta tällöinkin se jäi voitoitta. Seuraavan kerran maa saavutti mitalin Afrikan-mestaruuskisoissa vuonna 2009, jolloin se voitti hopeaa. Täten maa selviytyi vuoden 2010 MM-kisoihin, joissa se voitti viidestä alkulohko-ottelustaan vain yhden, eikä tuo voitto Puerto Ricosta riittänyt jatkopaikkaan.


title: Lentopallo kesäolympialaisissa 1964

text: Vuoden kesäolympialaisten lentopallo järjestettiin 11.–23. lokakuuta 1964 Japanissa. Tämä oli ensimmäinen kerta, kun laji oli mukana olympialaisten ohjelmassa. Mukana oli 179 osanottajaa 11 eri maasta. Tapahtumia oli kaksi, miesten ja naisten sarja. Miesten sarjassa oli kymmenen joukkuetta, jotka pelasivat toisiaan vastaan kerran. Sarjataulukossa ensimmäiseksi sijoittunut voitti kultaa, toiseksi hopeaa ja kolmanneksi pronssia. Naisten sarjassa joukkueita oli kuusi. Häviöstä sai yhden pisteen ja voitosta kaksi.


title: Paul Haarhuis

text: Paul Haarhuis (s. 19. helmikuuta 1966 Eindhoven) on alankomaalainen entinen tennispelaaja. Hän on ATP-maailmanlistan nelinpelirankingin entinen ykkönen. Kaksinpelirankingilla hän oli korkeimmillaan sijalla 18. Hän voitti urallaan kuusi Grand Slam -turnausta miesten nelinpelissä. Kaiken kaikkiaan hän voitti yhden kaksinpeliturnauksen ja 54 nelinpeliturnausta.


title: Elias Martin

text: Elias Martin (3. maaliskuuta 1739–25. tammikuuta 1818) oli ruotsalainen taidemaalari ja graafikko. Hän toimi maisemamaalauksen professorina Tukholman taideakatemiassa vuosina 1785–1814. Hän oli myös Suomenlinnassa, Viaporissa 1763–1765 piirustuksenopettajana. Hän oli taitava koloristi. Hänen kaupunkikuvissaan, linna- ja herraskartanonäkymissään sekä maisemissaan valaistus on kuvattu erityisen kauniisti. Hänen maalaustapansa oli raikas ja lyyrinen, mikä korostuu hienostuneesti hänen laveerauksissaan ja akvarelleissaan.


title: Elias Martin

text:
Hänen isänsä ja enonsa olivat arvostettuja jalopuuseppiä ja Elias oli nuorena isänsä verstaassa apulaisena. Piirustustaitojaan kohentaakseen hän työskenteli myös virkamaalari F. C. Schultzin työpajassa.
Laivanrakentaja Fredrik Chapman palkkasi hänet 1763 Viaporiin laivaston koristepiirtäjäksi. Kenraali Augustin Ehrensvärd, joka muitten lahjojensa ohella oli myös kuvataiteilija, tutustutti Martinin kaiverrustekniikkaan. Nuorille upseereille Martin opetti piirtämistä.


title: Elias Martin

text: Vuonna 1766 Martin lähti opiskelemaan maisemamaalausta ensin Pariisiin Joseph Vernet'n oppilaana ja sitten 1768 Lontooseen, minne hän kutsui nuoremman veljensä Johan Fredrikin Lontooseen graafikon oppiin ja kaivertamaan hänen töittensä kaivertajaksi. Kuningas Kustaa III kutsui molemmat veljekset 1780 ikuistamaan Ruotsin kansalle isänmaan näkymiä. Martin tunnetaan parhaiten värikkäistä ja eloisista Tukholma-kuvistaan. Töissä on jonkin verran viehättävää naivismia.


title: Kriketin SM-sarja 2010

text: Kriketin SM-sarja 2010 käsitti kaksi erillistä sarjatasoa, SM50 ja SM40 -sarjat. Sarjat on nimetty ottelun maksimisyöttövuorojen (overs) mukaan. Helsinki CC voitti Suomen mestaruuden ja Vantaa CC voitti SM40 -sarjan nousten kaudelle 2011 SM50 -sarjaan, joka kuitenkin muutettiin kaudeksi 2011 myös 40 syöttövuoron peleiksi ja käyttää nimeä SM40 1.divisioona, alempi sarja on vastaavasti SM40 2.divisioona.Vantaa nousee SM50 sarjaan kaudeksi 2011. Tampere karsii sarjapaikasta Vaasan kanssa.


title: Kriketin SM-sarja 2010

text: Vaasa säilyi SM50 -sarjassa.


title: Chatenet

text: Chatenet on ranskalainen mopoautomerkki. Chatenet malleja ovat: Stella , Media , Speedino , suosittu barooder ja uusin CH26. Chatenet barooderista on tehty myös sport-malli. Chatenet on yksi harvoista mopoautoista mihin saa tuning valoja yms.


title: Chatenet

text: Chatenet on tullut suosioon barooder SZ Sport ja CH26 malleilla.


title: Tarzan & Jane

text: Tarzan & Jane on Disneyn suoraan DVD:lle julkaistu animaatioelokuva. Elokuva julkaistiin 2002 ja on jatko-osa vuoden 1999 elokuvalle "Tarzan".


title: Tarzan & Jane

text: Elokuva huomioitiin neljällä DVD Exclusive ehdokkuudella. Parhaasta elokuvasta, alkuperäisestä laulusta, käsikirjoituksesta ja sävellyksestä.


title: Tarzan & Jane

text: Tarzan ja Jane ovat olleet naimisissa kohta vuoden ja Jane etsii viidakosta täydellistä lahjaa. Samalla hän muistelee Terkin ja Tantorin kanssa useita seikkailuja, joita hän on kokenut Tarzanin ja hänen ystäviensä kanssa. Jane yrittää etsiä lahjaa joka olisi vielä ikimuistoisempi, kuin menneet seikkailut.


title: Sergei Fokitšev

text: Sergei Fokitšev (s. 4. helmikuuta 1963) on Neuvostoliittoa edustanut pikaluistelun olympiavoittaja. Hän oli parhaimmillaan 500 metrillä, mutta jo 1 000 metriä oli hänelle sen verran heikompi laji, että hän ei kertaakaan yltänyt mitaleille Sprinttereiden MM-kilpailuissa.


title: Sergei Fokitšev

text: Fokitšev luisteli tammikuussa 1984 Davosissa 500 metrillä kovimpia aikoja, mitä Medeon ulkopuolella oli ikinä luisteltu. Helmikuussa hän voitti samalla matkalla kultaa ensimmäisissä arvokilpailuissaan Sarajevon olympialaisissa ajalla 38,19 s. Maaliskuussa hän oli sprinttereiden MM-kilpailuissa nopein molemmissa 500 metrin kilpailuissa mutta jäi yhteispisteissä viidenneksi. Kahtena seuraavana vuonna hän oli sprinttereiden MM-kilpailujen yhteispisteissä yhdeksäs ja seitsemäs, ja vuonna 1987 hän voitti jälleen molemmat 500-metriset ja sijoittui yhteispisteissä viidenneksi. Calgaryn 1988 olympialaisissa hän sijoittui 500 metrillä neljänneksi ajalla 36,82 s häviten pronssimitalistille viisi sadasosasekuntia.


title: Miesten Superpesiksen kausi 2007

text: Miesten Superpesiksen kausi 2007 oli Superpesiksen 18. kausi. Kausi alkoi 10. toukokuuta, ja Suomen mestarit olivat selvillä 16. syyskuuta.


title: Miesten Superpesiksen kausi 2007

text: Sarjaan osallistui 13 joukkuetta. Hallitsevana mestarina kauteen lähti Sotkamon Jymy. Suomen mestareiksi vuonna 2007 kruunattiin Hyvinkään Tahko, joka voitti loppuottelusarjassa Sotkamon Jymyn otteluvoitoin 3–1. SM-pronssia voitti Koskenkorvan Urheilijat.


title: Jukka Jernvall

text: Jukka Jernvall (s. 1963) on suomalainen evolutiivisen kehitysbiologian tutkija, joka parhaiten tunnetaan uraauurtavasta hampaiden kehityksen tutkimuksesta.


title: Jukka Jernvall

text: Jernvall väitteli Helsingin yliopistossa vuonna 1995. Hänen nisäkkäiden poskihampaita koskevan väitöskirjansa ohjaajina toimivat Irma Thesleff ja Mikael Fortelius. Tämän jälkeen hän on toiminut tutkijana Helsingin yliopiston Biotekniikan instituutissa ja New Yorkin Stony Brookin yliopistossa Yhdysvalloissa. Jernvallin tutkimus on tuonut yhteen molekyylibiologiaa ja toisaalta paleontologiaa ja evoluutiobiologiaa. Tiedelehti "Nature" kuvaili hampaiden kehitystä ja evoluutiota käsittelevän artikkelin yhdeksi viimeisten vuosikymmenien tärkeimmäksi evoluutiotutkimukseksi. Hampaiden lisäksi Jernvall tutkii niin fossiiliaineiston monimuotoisuutta kuin vapaana elävien hiirimakien vanhenemista Madagaskarilla.


title: Jukka Jernvall

text: Jernvall toimii vuosina 2010–2019 akatemiaprofessorina Helsingin yliopiston Biotekniikan instituutissa. Lisäksi hän on vieraileva professori Stony Brookin yliopistossa.


title: Jukka Jernvall

text: Jernvall valittiin Suomalaisen Tiedeakatemian jäseneksi vuonna 2008.


title: Steve Mullings

text: Steve Mullings (s. 28. marraskuuta 1982) on jamaikalainen pikajuoksija. Hänen päämatkansa olivat 100 ja 200 metriä. Mullings on 176 senttimetriä pitkä ja painaa 67 kiloa. Hän on voittanut kaksi maailmanmestaruusmitalia Jamaikan 4×100 metrin viestijoukkueessa.


title: Steve Mullings

text: Mullings juoksi vuonna 2004 Jamaikan mestaruuskisoissa silloiset ennätyksensä 10,04 (100 m) ja 20,22 (200 m) ja ansaitsi paikan olympialaisiin. Hän jäi kuitenkin kiinni kielletyistä aineista kilpailun jälkeen. B-näytteen osoittauduttua positiiviseksi Mullings sai kahden vuoden kilpailukiellon.


title: Steve Mullings

text: Mullings antoi kesäkuussa 2011 maansa mestaruuskisoissa positiivisen dopingnäytteen. Käryn oltua hänen uransa toinen hän sai elinikäisen kilpailukiellon. Mullings piti dopingtestiä epäluotettavana ja valitti urheilun kansainväliseen vetoomustuomioistuimeen, mutta CAS piti hänen elinikäisen kilpailukieltonsa voimassa.


title: Ranskan asevoimat

text: Ranskan asevoimat koostuvat maavoimista, merivoimista, ilmavoimista sekä poliisijoukkoihin kuuluvista santarmeista. Ylipäällikkö on Ranskan presidentti ja komentaja amiraali Édouard Guillaud. Asevoimien budjetti oli vuonna 2016 32,08 miljardia euroa. Vuonna 2015 puolustushallinnon budjetti oli 1,8 % BKT:stä. Ranskan tavoitteena on ollut käyttää 2,5 % bruttokansantuotteesta asevoimiin.


title: Ranskan asevoimat

text: Ranskan asevoimien vahvuus lasketaan viidenneksi kovimmaksi mailmalla (PwrIndx) heti suurvaltojen USA, Venäjä, Kiina ja Intian jälkeen. Asevelvollisten määrä on lähes 24 miljoonaa. Sotilashenkilöstön määrä on 202 964 henkilöä, kokonaisvahvuuden ollessa 263 350 (mukaan lukien siviilit koko puolustushallinnossa).


title: Ranskan asevoimat

text: Armeijan reservijoukot ovat toimineet Ranskassa vuodesta 1871 asti. Ranskassa puhutan 1. tason toimintareservistä, joita on noin 60 000 henkilöä (vuonna 2006) Vuosina 2008-2014 reservijoukkojen määrä väheni budjetin takia. Nykyisillään 1. tason toimintareservin määrä on noin 55 000 henkilöä, 28 000 armeijan alaisuudessa ja loput 27 000 kansallisien Santarmien alaisuudessa.


title: Ranskan asevoimat

text: Marraskuun 2015 terroristi-iskut nopeuttivat sotilasvarantojen uudistamista. Uuteen sotilasohjelmaan kirjattiin mm. reservin harjoituspäivien lisääminen (25-30 pv vuodessa). Reserviläisten määrän lisääminen 40 000 henkilöön armeijan sekä santarmien osalta. Vuonna 2016 heti Nizzan hyökkäysten jälkeen 22.7.2016 Ranskan presidentti uudisti lisää reservijoukkojen mallia, joka saatiin asetukseksi 13.10.2016. Tähän reservin joukkojen malliin kuuluu eritasoiset sotilasreservit, alueelliset santarmireservit (Gendarmerie nationale) ja poliisin reservijoukot. Tässä mallissa puhutaan uudesta Kansalliskaartista (garde nationale). Uudessa mallissa reserviläinen voi valita reserviarmeijan, poliisin tai santarmien yksikön.


title: Ranskan asevoimat

text: Ranskan sisäministeri Bernard Cazeneuve kehoitti myös ranskalaisia liittymään reserviin, jonka tarkoituksena on vahvistaa maan turvallisuusjoukkoja kriisitilanteiden varalta.


title: Ranskan asevoimat

text: Reservin sopimus laaditaan aina 1-5 vuodeksi. Ikärajaksi on asetettu 17 vuotta. Tehtävistä maksetaan palkkiot ja ne ovat kertaluonteisia. Lisäksi nuorille pääosin alle 25-vuotiaille on bonuksia:


title: Ranskan asevoimat

text: Sotilaan keski-ikä on 33,4 vuotta.


title: Ranskan asevoimat

text: Sotilashenkilöstön määrä aselajeittain ja osastoittain:


title: Ranskan asevoimat

text: Lähde:


title: Jama Masjid (Delhi)

text: Masjid-i Jahān-Numā (), eli Jama Masjid, on moskeija Delhin vanhassa kaupungissa, Intiassa. Moskeija valmistui vuonna 1656. Suurmogulien valtakunnan hallitsija, Shah Jahan, joka tunnetaan parhaiten Taj Mahal -muistomerkin rakennuttamisesta, määräsi rakennettavan Jama Masjidin, josta tuli Intian suurin moskeija.


title: Jama Masjid (Delhi)

text: Moskeijan nimi, Jama Masjid, viittaa "jumu'ah"'iin, viikoittaiseen perjantain keskipäivän rukoukseen.


title: Gomsin alue

text: Gomsin alue () on yksi Sveitsin 148:sta ja Wallisin kantonin 14:stä hallinnollisesta alueesta. Maantieteellisesti Gomsin alue sijaitsee Rhônen latvoilla, paikoin hyvin kapeassa laaksossa, laakson rinteillä ja ylätasangoilla. Matkailu on alueella tärkeä elinkeino: muun muassa maailmanperintökohteeseen kuuluva Aletschjäätikkö sijaitsee Gomsin alueella.


title: Gomsin alue

text: Gomsin alueella on 12 kuntaa, joista suurin on Fiesch. Alueen keskuspaikka on Münster. Gomsin alueen asukasluku oli 31.12.2015 yhteensä 4 452. Asukasluku on laskussa, sillä vuoden 2012 lopussa asukkaita oli 4 630. Alueen pinta-ala on 588 km² .


title: Gomsin alue

text: Gomsin alue on saksankielistä maaseutua: vuonna 2000 alueen vakituista asukkaista 93 % oli saksankielisiä. Ranskankielisiä oli noin 1 % ja muun kielisiä noin 6 %.


title: Kristoffer Stensrud

text: Kristoffer Stensrud (s. 1953) on norjalainen rahastosijoittaja, joka kuuluu Skagen-rahastoyhtiön perustajiin ja keskeisiin omistajiin. Stensrud oli vuonna 2010 Norjan varakkaimpia miehiä.


title: Kristoffer Stensrud

text: Stensrud opiskeli taloutta Kööpenhaminan kauppakorkeakoulussa. Hän oli johtava analyytikko kööpenhaminalaisessa Børsinformasjon Aps:ssa vuosina 1979–1983 ja Børsinformasjon I. R.:n salkunhoitaja 1983–85. 1985–89 Stensrud oli Stafondsin (myöhemmin SR-Fonds) analyytikko ja ulkomaanvastaava ja 1990–91 johtava analyytikko Carnegie-Jensenissä Kööpenhaminassa.


title: Kristoffer Stensrud

text: Stensrud ja hänen kaksi ystäväänsä perustivat Skagenin Stavangerissa vuonna 1992. Kahdessakymmenessä vuodessa yhtiö laajentui muihin pohjoismaihin ja sen sijoitusvarallisuus kasvoi 12 miljardiin euroon (2010). Yhtiön sijoitusrahastoista suurin on "Kon-Tiki", jonka salkunhoitajana Stensrud toimii. Suomesta Skagenin rahastoihin, pääasiassa Kon-Tikiin, on investoitu noin 300 miljoonaa euroa.


title: Afrikanrääkkä

text: Afrikanrääkkä ("Crex egregia", myös "Crecopsis egregia") on afrikkalainen rantakanojen heimoon kuuluva lintulaji. Se elää Saharan eteläpuolisessa Afrikassa Senegalista ja Keniasta aina Etelä-Afrikan Kapmaahan. Se puuttuu mantereen lounais- ja eteläosien kuivimmilta alueilta. Wilhelm Peters kuvaili lajin holotyypin Tetestä Sambesilta vuonna 1854.


title: Jama Masjid

text: Jama Masjid (, "jama" eli kokouspaikka) tai perjantaimoskeija on moskeija, jossa on "minbar" eli saarnastuoli. Siellä pidetään "jumu'ah", eli viikoittainen perjantain keskipäivän rukoilu.


title: Jama Masjid

text: Jama Masjid voi viitata esimerkiksi seuraaviin moskeijoihin:


title: Pikkunokikana

text: Pikkunokikana ("Fulica leucoptera") on eteläamerikkalainen rantakana. Se elää Chilessä, Boliviassa, Paraguayssa, Brasilian kaakkoiskolkassa ja sieltä etelään läpi Argentiinan Tulimaahan ja Falklandsaarille saakka. Louis Jean Pierre Vieillot kuvaili lajin holotyypin Paraguaysta vuonna 1817.


title: Markku Takala

text: Markku Takala (s. 2. toukokuuta 1972 Vantaa) on entinen suomalainen jääkiekkoilija. Vantaalaisesta kiekkokoulusta lähtöisin oleva Takala on pelannut pääasiassa ulkomaiden pääsarjoissa, mutta lisäksi hän pelasi yhden täyden kauden SM-liigassa Kiekko-Espoossa kaudella 1993–1994 ja muutaman kauden Mestiksessä ja sitä edeltäneessä I-divisioonassa. Pääosan urastaan hän vietti Norjan pääsarjassa, GET-liigassa.


title: Markku Takala

text: Takala on myös pelannut kuusi poikien maaottelua.


title: Lonely Nights

text: Lonely Nights on alun perin Bryan Adamsin esittämä kappale vuodelta 1981.


title: Lonely Nights

text: Uriah Heep -yhtye teki kappaleesta cover-version vuoden 1983 "Head First" -albumilleen, ja se julkaistiin myös singlenä. Kyseisen singlen b-puolena toimi ”Weekend Warriors”, joka kuuluu myös "Head First" -albumille. Sen tekijöiksi on merkitty kaikki yhtyeen tuolloiset jäsenet. ”Lonely Nights” oli Uriah Heepin ensimmäinen single, joka nousi sen kotimaan Britannian singlelistalle sijoituksen ollessa 85.


title: Jani Savolainen

text: Jani Savolainen (s. 5. lokakuuta 1988 Kuopio) on suomalainen jääkiekkoilija, joka pelasi kaudella 2015–2016 Ruotsin kolmanneksi korkeimmalla sarjatasolla Hockeyettan-joukkue Piteå HC:ssä. Hän on pelipaikaltaan oikea laitahyökkääjä ja laukoo oikealta.


title: Jani Savolainen

text: Savolainen on Kalevan Pallon kasvatti. Hän teki toukokuussa 2006 kaksivuotisen SM-liigasopimuksen joukkueen kanssa, muttei Savolainen debytoinut vielä SM-liigassa kaudella 2006–2007. Hän kuitenkin teki debyyttinsä miesten peleissä esiintyessään kuudessa Mestis-ottelussa alle 20-vuotiaiden maajoukkueessa. Savolainen teki niissä yhden syöttöpisteen.


title: Jani Savolainen

text: Kaudella 2007–2008 Savolainen pelasi viisi SM-liigaottelua antaen niissä yhden syöttöpisteen. Hän pelasi kauden lähinnä KalPan A-nuorissa, jotka voittivat mestaruuden keväällä 2008. Savolainen toimi joukkueen kapteenina. Hän siirtyi kaudeksi 2008–2009 Mestis-joukkue Jokipoikiin. Savolainen oli 13 maalillaan joukkueen toiseksi paras maalintekijä Samu Pitkäsen kanssa. Hän voitti keväällä 2009 Mestiksen hopeaa. Savolainen teki samana keväänä jatkosopimuksen Jokipoikien kanssa kaudeksi 2009–2010. Hän teki 43 ottelussa tehot 16+19=35, joilla Savolainen oli joukkueen kolmanneksi paras pistemies. Hän voitti keväällä 2010 Mestiksen mestaruuden. Jokipojat kohtasivat liigakarsinnoissa Tampereen Ilveksen, jolle joukkue kuitenkin hävisi otteluvoiton 4–1.


title: Jani Savolainen

text: Savolainen siirtyi kaudeksi 2010–2011 Kajaanin Hokkiin, jossa häntä valmensi KalPan A-nuorten mestarijoukkueesta tuttu Sami Karppinen. Savolaisesta oli kysyntää useasta Mestis-seurasta ja parista SM-liigajoukkueestakin. Hän teki runkosarjassa tehot 10+18=28, joilla Savolainen sijoittui Hokin sisäisessä pistepörssissä kolmanneksi Niko Saarenpään kanssa.


title: Jani Savolainen

text: Toukokuussa 2011 Savolainen siirtyi yksivuotisella sopimuksella Mikkelin Jukureihin. Hän jakoi kolmella osumallaan kevään 2012 pudotuspeleissä joukkueen sisäisen maalipörssin voiton kolmen muun pelaajan kanssa. Toisen Jukurit-kautensa 2012–2013 päätteeksi Savolainen voitti Mestiksen-mestaruuden, mutta joukkue kuitenkin hävisi liigakarsinnat Tampereen Ilvekselle otteluvoitoin 4–1. Helmikuussa 2013 hän teki kaksivuotisen jatkosopimuksen Jukureiden kanssa. Kaudella 2013–2014 Savolainen voitti joukkueen sisäisen tehotilaston lukemalla +12. Hän voitti kauden päätteeksi Mestis-hopeaa. Kausi 2014–2015 päättyi Mestiksen-mestaruuteen.


title: Jani Savolainen

text: Lokakuussa 2015 Savolainen siirtyi loppukauden kattavalla sopimuksella Ranskan Ligue Magnusin Lions de Lyoniin oltuaan alkukauden ilman sopimusta. Hän pelasi siellä vain kolme ottelua ilman tehopisteitä, kunnes Savolainen siirtyi joulukuussa Ruotsin kolmanneksi korkeimmalle sarjatasolle Hockeyettanin Piteå HC:hen.


title: Jani Savolainen

text: Savolainen edusti Suomea alle 18-vuotiaiden MM-kilpailuissa vuonna 2006, jolloin hän voitti hopeaa. Hän pelasi myös World U-17 Hockey Challengessa vuonna 2005. Yhteensä Savolainen on pelannut 50 poikien maaottelua.


title: Stay on Top

text: Stay on Top on Uriah Heepin kappale ja single vuodelta 1983. Se julkaistiin albumilla "Head First". Kappale ei ole yhtyeen omaa käsialaa. ”Stay on Top” on jälkimmäinen yhtyeen kahdesta brittilistalle nousseesta singlestä.


title: Lentopallo kesäolympialaisissa 1968

text: Vuoden 1968 kesäolympialaisten lentopallo järjestettiin 13.–26. lokakuuta 1968 Meksikossa. Tämä oli toinen kerta, kun laji oli mukana olympialaisten ohjelmassa. Mukana oli 206 osanottajaa 12 eri maasta. Tapahtumia oli kaksi. Miesten sarjassa oli kymmenen joukkuetta, jotka pelasivat toisiaan vastaan kerran. Sarjataulukossa ensimmäiseksi sijoittunut voitti kultaa, toiseksi hopeaa ja kolmanneksi pronssia. Naisten sarjassa joukkueita oli kahdeksan. Häviöstä sai yhden pisteen ja voitosta kaksi.


Venäjän poliittiset ryhmät Putinin valtaannousun jälkeen ovat epämuodollisia henkilöverkostoja, jotka hallinnoivat Kremliä. Näitä ovat vuonna 2010 Setšinin "silovikit" ja Medvedevin "sivilikit". Nämä ryhmät eli "klaanit" puolestaan jakautuvat moniin "aliklaaneihin". Sivilikeissä on "Pietarin lakimiehiä" ja "Pietarin taloustieteilijöitä". Kremlin poliittiset ryhmät riippuvat osin käsiteltävästä kysymyksestä ja muuttuvat alinomaa, ja niistä ei ulkopuolisilla ole täsmällistä tietoa. Kremlin korkeista virkamiehistä löytyy monia toistensa sukulaisia ja luokkakavereita.
Joka tapauksessa eri ryhmät kilpailevat siitä, kuka hallitsee Venäjää ja omistaa sen teollisuutta. "Kremlin klaanit" ovat eri asia kuin poliittiset puolueet.


title: AS Gabès

text: Avenir Sportif de Gabès () on tunisialainen jalkapalloseura, joka perustettiin vuonna 1978. Sen kotistadion on Stade du Zrig, joka sijaitsee Gabèsissa.


title: AS Gabès

text: Joukkue on pelannut parhaimmillaan kolmesti Tunisian pääsarjassa. Ensimmäisen kerran joukkue pelasi pääsarjassa kaudella 1984–1985 ja toisen kerran 1995–1996. Kolmannen kerran AS Gabès pelasi pääsarjassa kaudella 2010–2011.


title: Saarijärvi (Vaala)

text: Saarijärvi on pieni järvi Vaalan pohjoisosassa Oterman ja Paatinjärven pohjoispuolella. Se laskee Väliojan kautta Ala-Potkunjärveen.


title: Saarijärvi (Vaala)

text: Järvessä on kaksi saarta ja pieni luoto, suuremmassa saaressa on eräkämppä ja sitä vastapäätä järven länsirannalla vanhan kalasaunan jäännökset. Vaikka järvi on matalarantainen ja varsinkin eteläpuolelta soistunut, sen itärannalla on myös kallioita ja mäntymetsää. Luoteessa noin kilometrin päässä olevasta Korpijärvestä järveen laskee Korpioja, koillisessa puolen kilometrin päässä on pieni Piilolampi.


title: Saarijärvi (Vaala)

text: Vaalassa on kaksi muutakin Saarijärveä.


title: Alain Corneau

text: Alain Corneau (7. elokuuta 1943 Meung-sur-Loire, Loiret, Ranska – 30. elokuuta 2010 Pariisi, Ranska) oli ranskalainen elokuvaohjaaja ja käsikirjoittaja.


title: Alain Corneau

text: Corneau oli alun pitäen muusikko. Hän työskenteli Costa-Gavrasin avustajana, jolloin hänellä oli myös ensimmäinen tilaisuus työskennellä näyttelijä Yves Montandin kanssa, jonka kanssa hän teki yhteistyötä myöhemminkin urallaan, elokuvissa "Silmukka kiristyy" (1976) ja "La menace" (1977) ja "Raaka peli ratkaisee" (1981).


title: Alain Corneau

text: Corneau ohjasi Gérard Depardieuta vuonna 1991 elokuvassa "Kaikki elämän aamut". Elokuva sai valtavan suosion ja lukuisia palkintoja, muun muassa seitsemän César-palkintoa.


title: Alain Corneau

text: Corneau kuoli syöpään.


title: Jarosław Łabieniec

text: Jarosław Łabieniec (s. 1974) on puolalainen kitaristi ja säveltäjä. Hän on soittanut mm. Vaderin riveissä yhtyeen alkuaikoina.


title: Jarosław Łabieniec

text: Dies Irae


title: Jarosław Łabieniec

text: Vader


title: Jarosław Łabieniec

text: NYIA


title: Jarosław Łabieniec

text: Vierailut


title: Pablo Pintos

text: Pablo César Pintos Cabral (s. 1. heinäkuuta 1987 Montevideo, Uruguay) on uruguaylainen jalkapalloilija, pelipaikaltaan oikea laitapuolustaja. Hän edustaa Defensor Sportingia.


title: Pablo Pintos

text: Pintos aloitti uransa montevideolaisessa Defensor Sportingissa vuonna 2006 ja kuului Apertura-mestaruuden syksyllä 2007 ja Clausura-mestaruuden keväällä 2009 voittaneeseen joukkueeseen. Kaudella 2009–2010 hän edusti argentiinalaista San Lorenzoa.


title: Pablo Pintos

text: Italialainen Lazio hankki Pintosin pelaajaoikeudet 1,4 miljoonalla eurolla kesällä 2010. Roomalaisseura ei kuitenkaan lopulta löytänyt hänelle tilaa joukkueensa ulkomaalaiskiintiöstä, ja hän siirtyi vielä saman siirtoikkunan aikana ilmaiseksi espanjalaiseen Getafeen, jonka kanssa hän teki viisivuotisen sopimuksen. Ura Espanjassakaan ei alkanut mairittelevasti, sillä kaudella 2010–2011 Pintos pelasi vain kuudessa sarjaottelussa ja kaikki kilpailut mukaan lukien 11 ottelussa. Kaudeksi 2011–2012 häntä ei rekisteröity lainkaan pelaavaan kokoonpanoon, ja tammikuussa 2012 hän palasi lainasopimuksella kasvattajaseuraansa Defensor Sportingiin.


title: Albrekt I Itävaltalainen

text: Albrekt I Itävaltalainen (; heinäkuu 1255 Rheinfelden – 1. huhtikuuta 1308 Windisch) oli Itävallan herttua vuodesta 1282 ja Saksan kuningas vuodesta 1298 kuolemaansa asti. Albrekt oli kuningas Rudolf I Habsburgilaisen vanhin poika.


title: Albrekt I Itävaltalainen

text: Vuonna 1298 osa Saksan ruhtinaista valitsi Albrektin Saksan kuninkaaksi tyytymättöminä kuningas Aadolfiin. Vallasta kamppailevien Albrektin ja Aadolfin joukot kohtasivat toisensa Göllheimin taistelussa, joka päättyi Albrektin voittoon tämän surmattua omakätisesti Aadolfin. Kuninkaanvaali uusittiin, ja Albrekt valittiin kuninkaaksi. Kruunajaiset pidettiin 24. elokuuta 1298 Aachenissa.


title: Albrekt I Itävaltalainen

text: Albrekt yritti valloittaa 1299 Hollannin ja Zeelandin, mutta epäonnistui. Vuonna 1307 hän hyökkäsi Thüringeniin, mutta kärsi tappion lähellä Luckan kaupunkia.


title: Albrekt I Itävaltalainen

text: Albrekt kuoli veljenpoikansa Juhana Svaabialaisen murhaamana 1. toukokuuta 1308 Bruggin lähellä Windischissä, nykyisessä Sveitsissä. Paikalle perustettiin murhan jälkeen Königsfeldenin luostari.


title: Eduardo Gonçalves de Oliveira

text: Eduardo Gonçalves de Oliveira eli Edu (s. 30. marraskuuta 1981 São Paulo, Brasilia) on brasilialainen jalkapalloilija. Hän edustaa Turkin Superliigan Beşiktaşia lainasopimuksella saksalaisesta Schalkesta, ja on pelipaikaltaan hyökkääjä.


title: Eduardo Gonçalves de Oliveira

text: Edu on edustanut useita eri seuroja uransa aikana sekä kotimaassaan että ulkomailla. Ennen siirtymistään eteläkorealaiseen Suwon Bluewingsiin hän edusti saksalaista Mainzia.


title: Eduardo Gonçalves de Oliveira

text: 3. tammikuuta 2010 hän palasi Saksaan ja teki sopimuksen Schalken kanssa.


title: Raitatimalit

text: Raitatimalit ("Actinodura") on pyrstötimalien heimoon kuuluva varpuslintusuku. Raitatimalien sukuun kuuluu BirdLife Suomen mukaan 3 lajia.


title: Jantar Mantar (Jaipur)

text: Jantar Mantar on Jaipurin kaupungissa Intiassa sijaitseva maharadža Jai Singh II:n rakennuttama observatorio. Jai Singh rakennutti observatorion uuteen pääkaupunkiinsa vuosina 1728–1734. Se sijaitsee lähellä Jaipurin vanhassakaupungissa sijaitsevan temppelin sisäänkäyntiä, ja se on suurin viidestä Jai Singhin observatoriosta. Jantar Mantariin kuuluu useita kivestä valmistettua rakennelmaa, jotka on suunniteltu tähtitieteelliseksi instrumenteiksi.


title: Jantar Mantar (Jaipur)

text: Vuonna 2010 rakennelma liitettiin Unescon maailmanperintöluetteloon.


title: Jantar Mantar (Jaipur)

text: Jai Singh II oli intialaisen Suurmogulien valtakunnan alueellinen hallitsija, ja hän oli huomattavan kiinnostunut matematiikasta ja tähtitieteestä. Mogulivaltio mureni 1720-luvulla, mutta Jai Singhin kuningaskunta kukoisti. Hänen pääkaupunkinsa Amber kärsi kuitenkin juomaveden puutteesta, kun kaupungin asukasluku kasvoi. Jai Singh päättikin siirtää hallintokaupunkinsa sijaintia, ja vuonna 1727 hän valtuutti arkkitehti Vidyadhar Bhattacharyan suunnittelemaan uuden pääkaupungin, joka sai nimekseen Jaipur.


title: Jantar Mantar (Jaipur)

text: Jaipur jaettiin seitsemään suorakulmion muotoiseen alueeseen. Keskimmäiseen näistä tuli kuninkaalliset rakennukset, joihin Jantar Mantarkin kuului. Pratap Singhin hallintokaudella (1778–1803) Jantar Mantarin käyttö observatoriona päättyi. Siitä tehtiin asetehdas, jossa valmistettiin tykkejä. Alueelle rakennettiin mm. metallisulattoja.


title: Jantar Mantar (Jaipur)

text: Jantar Mantarista ei moneen vuoteen pidetty huolta, kunnes Ram Singh II:n hallintokaudella (1837–1880) sitä korjattiin. Korjaustyöt saatiin päätökseen 1876. Vuosina 1901–1902 rakennelmille tehtiin uusi kattava peruskorjaus. Tieteelliset rakennelmat kunnostettiin perinpohjaisesti. Vuonna 1948 Jantar Mantar julistettiin kansallismonumentiksi.


title: Jantar Mantar (Jaipur)

text: Jantar Mantar sijaitsee noin 200 metriä pitkällä ja 100 metriä leveällä alueella, jota reunustaa sen kolmelta sivulta korkea muuri. Pinta-alaltaan alue on noin 20 000 neliömetriä. Alueella sijaitsee 15 tähtitieteellistä välinettä, jotka on rakennettu paikallisista kivilajeista ja marmorista. Rakennelmat pohjautuivat Ulugh Begin vuonna 1428 Samarkandiin rakennuttamaan observatorioon.


title: Jantar Mantar (Jaipur)

text:
Suurin rakennelmista on ekvatoriaalinen aurinkokello, joka on 27,5 metriä pitkä suora ramppi, joka osoittaa suoraan taivaannapaan. "Samrat Yantraksi" kutsutun aurinkokellon osoitin on yli 22 metriä korkea. Kello pystyy mittaamaan aikaa kahden sekunnin tarkkuudella. Sitä käytettiin myös mittaamaan Auringon sijaintia taivaankoordinaatistolla ja määrittämään päiväntasausten tarkka aika.
Jai Singhin suunnittelemista laitteista taidokkaimmaksi on sanottu "Jai Prakashia", joka on osittain maan alle rakennettu kulhonmuotoinen väline. Kulhon reunan halkaisija on noin 5,3 metriä. Kulhon pintaan on merkitty taivaankoordinaatiston pituus- ja leveysasteet. Kulhon keskustan yläpuolella oli vaijereilla kannatettu pieni rengas, jonka varjo osoitti päivisin Auringon täsmällisen sijainnin. Öisin kulhon alla olevissa huoneissa pystyi tutkimaan tähtiä. Kulhoja oli kaksi, ja ne olivat toisiaan täydentävät. Jai Singh ei tehnyt kulhon pohjasta yhtenäistä, vaan lisäsi sinne tutkimuksen helpottamiseksi vapaat kulkualueet. Toisessa kulhossa kulkualueet ovat vastakkaiset kuin toisessa, mikä mahdollisti auringon jatkuvan tarkkailun. Kun aurinko oli siirtynyt pois kulhon mitta-alueelta kulkualueelle, niin toisessa kulhossa aurinko puolestaan samaan aikaan saavutti uuden mitta-alueen.


title: Jantar Mantar (Jaipur)

text: "Samrat Yantran" ja "Jai Prakashin" lisäksi alueella on useita muita aurinkokelloja ja 12 pienempää eläinrataa tutkivaa välinettä. Lisäksi alueella on kaksi laitetta taivaankappaleiden korkeuden ja atsimuutin laskemiseen. Kaksimetrinen astrolabi oli puolestaan rakennettu seitsemän metallin seoksesta lämpötilavaihtelun vaikutuksen minimoimiseksi. Sen avulla pystyttiin laskemaan planeettojen ja tähtien nousu- ja laskupaikat horoskooppien laatimiseksi.


title: Konrad Karchut

text: Konrad Karchut (s. 1975) on puolalainen basisti.


title: Konrad Karchut

text: Karchut on tehnyt yhteistyötä Dies Iraen kanssa sekä soittanut Vaderin riveissä vuosina 2002-2003. Hänen nykyinen yhtyeensä on Hunter, johon hän on kuulunut vuodesta 1999.


title: Konrad Karchut

text: Hunter


title: Konrad Karchut

text: Vader


title: Oxygenol

text: Oxygenol on suomalainen tuotesarja, johon kuuluu aikuisten ja lasten hammastahnoja sekä suuvesiä. Hammastahnan valmistuksen Suomessa aloitti vuonna 1912 Oy Oxygenol Ab ruotsalaisen AB Oxygenolin lisenssillä. Nykyisin tuotteet kuuluvat Bernerin valikoimiin. Tuotteilla on Avainlippu-merkki.


title: Oxygenol

text: AB Oxygenol oli Ruotsiin vuonna 1908 perustettu teknokemian yritys, joka otti nimensä hammastahnoissa ja suuvesissä käyttämästään ”oksygenolista” eli vetyperoksidista. Suomeen Oy Oxygenol Ab:n perustivat 1912 apteekkari Edward Stigzelius ja hänen kaksi velipuoltaan, apteekkari Gösta Salingre sekä hammaslääkäri ja Dentaldepotin toimitusjohtaja Axel Salingre. Uusi yhtiö alkoi myydä ruotsalaisyhtiön ”hammastaikinaa”, ja vuoteen 1916 asti AB Oxygenol oli mukana suomalaisyhtiön vähemmistöosakkaana. Oy Oxygenol Ab piti konttoriaan Edward Stigzeliuksen omistaman Kauppatorin apteekin tiloissa.


title: Oxygenol

text: Oxygenol-hammastaikina valmistettiin aluksi rahtityönä lääketehdas Medicassa, kunnes veljekset ostivat vuonna 1920 kiinteistön nykyisestä Kalevankatu 30:stä ja siirsivät tuotannon sinne. Samana vuonna Edward-apteekkarin poika, farmaseutti Bertil Stigzelius, nimitettiin Oy Oxygenol Ab:n johtajaksi.


title: Oxygenol

text: Vuonna 1950 kolmannen polven edustaja, insinööriksi opiskellut Björn Stigzelius alkoi jatkaa isänsä ja isoisänsä työtä. Hän kehitti ensimmäisenä Euroopassa hammastahnalle sopivan tyhjiövalmistuskattilan, joka mullisti valmistusprosessin. 1960-luvulla hän kehitti Suomen ensimmäisen fluoria sisältävän geelihammastahnan, jonka valmistus oli mahdollista vain tyhjiölaitteella. Samaa vakuumitekniikkaa alkoivat vähitellen käyttää muutkin hammastahnavalmistajat.


title: Oxygenol

text: Vuonna 1975 Oy Oxygenol Ab:lle valmistui uusi tehdas Espoon Kivenlahteen. 1980- ja 1990-lukujen vaihteessa yritys myytiin Oy Bergenheim Yhtiöt Ab:lle, ja vuonna 1998 Bergenheim myytiin puolestaan Bernerille, joka edelleen valmistaa Oxygenol-hammastahnoja.


title: Oxygenol

text: Oxygenol on kuulunut jo vuosikymmenien ajan myös Helsingin katukuvaan: tuotemerkin nimi on luettavissa parimetrisin kirjaimin Hakaniemen metroaseman lähellä olevan Arenan talon katolta Hakaniemen torin suunnasta.


title: Janne Kanerva

text: Janne Nikodemus Kanerva (s. 29. heinäkuuta 1970 Kankaanpää) on suomalainen, 1990-luvulla menestynyt painonnostaja.


title: Janne Kanerva

text: Kanerva edusti Suomea kaksissa olympialaisissa. Barcelonassa 1992 hän sijoittui 90-kiloisten sarjassa 17:nneksi ja Atlantassa 1996 108-kiloisten sarjassa 14:nneksi. MM-kilpailuissa hän sijoittui 12:nneksi vuonna 1994, 16:nneksi vuonna 1995, 11:nneksi vuonna 1997 ja 12:nneksi vuonna 1998. EM-kilpailuissa hän oli parhaimmillaan seitsemäs vuonna 1996 ja kahdeksas vuonna 1995. Pohjoismaiden mestaruuden hän voitti vuonna 1997.


title: Janne Kanerva

text: Seuratasolla Kanerva edusti Kankaanpään Voimailijoita. Hän voitti Suomen-mestaruuden vuosina 1994–1997.


title: Arto Savonen

text: Arto Olavi Savonen (s. 30. syyskuuta 1960 Loimaa) on suomalainen, 1980- ja 1990-luvuilla menestynyt painonnostaja.


title: Arto Savonen

text: Savonen sijoittui Barcelonan olympialaisissa 1992 110-kiloisten sarjassa sijalle 13. MM-kilpailuissa hän sijoittui yli 110-kiloisten sarjassa seitsemänneksi vuonna 1990 ja 110-kiloisten sarjassa kymmenenneksi vuonna 1991. EM-kilpailuissa hän oli parhaimmillaan kahdeksas vuonna 1990 ja kymmenes vuonna 1991. Pohjoismaiden mestaruuden hän voitti vuosina 1989–1991.


title: Arto Savonen

text: Seuratasolla Savonen edusti Loimaan Leiskua, Porin Pyrintöä ja Puntti-Karhuja. Hän voitti yhdeksän Suomen-mestaruutta vuosina 1986–1996. Viimeisen SM-mitalin hän sai vuonna 2008. Veteraanisarjoissa hän voitti Euroopan-mestaruuden vuosina 1995 ja 1996.


title: Arto Savonen

text: Arto Savosen aviopuoliso on judoka Anne Åkerblom.


title: Calton Hill

text: Calton Hill on puisto- ja ulkoilualue Edinburghissa, Skotlannissa. Se sijaitsee keskustan lähellä, uudenkaupungin itäpuolella, lyhyen kävelymatkan päässä. Se on suosittu ulkoilu- ja piknikalue. Sieltä avautuvat hyvät näköalat pohjoiseen merelle, länteen yli kaupungin sekä etelään Arthur’s Seatille.


title: Calton Hill

text: Calton Hillillä sijaitsee kaupungin observatorio. Siellä on myös monta muistomerkkiä, kuten National Monument ja Nelson Monument.


title: Jorge López

text: Jorge López Montaña (s. 19. syyskuuta 1978 Logroño, Espanja) on espanjalainen jalkapalloilija. Hän edustaa kreikkalaista OFI Kreetaa ja on pelipaikaltaan keskikenttäpelaaja.


title: Jorge López

text: López on kotikaupunkinsa Logroñésin kasvatti. Hän siirtyi vuonna 1999 Villarrealiin, jossa ensimmäinen kausi päättyi juhlaan joukkueen noustessa maan pääsarjaan Primera Divisióniin. Ensiesiintymisensä Primera Divisiónissa hän teki 10. syyskuuta 2000 ottelussa Rayo Vallecanoa vastaan. Ensimmäisellä pääsarjakaudellaan hän pelasi 35 ottelua ja teki niissä kahdeksan maalia.


title: Jorge López

text: Kaudeksi 2003–2004 López siirtyi naapuriseura Valenciaan. Seuraavan kauden hän pelasi lainasopimuksella Mallorcassa ja palasi tämän jälkeen takaisin Valenciaan. Vuodet 2005–2007 hän kärsi vakavista loukkaantumisista ja pelasi ainoastaan 19 ottelua tänä aikana.


title: Jorge López

text: López vapautettiin sopimuksestaan kesällä 2007 ja niin hän siirtyi ilmaisella siirrolla Racing Santanderiin. Hän kuului kauden aikana joukkueen luottopelaajiin, kun se pelasi muun muassa ensimmäistä kertaa eurocup-otteluita karsittuaan UEFA Cupiin.


title: Jorge López

text: López siirtyi maan toiseksi korkeimmalla sarjatasolla Segunda Divisiónissa pelanneeseen Zaragozaan 3 miljoonan euron siirtokorvauksella 1. syyskuuta 2008. Hän pelasi kauden 38 ottelua ja teki niissä seitsemän maalia, kun joukkue nousi vuoden tauon takaisin Primera Divisióniin.


title: Dies Irae (yhtye)

text: Dies Irae on puolalainen death metal -yhtye, joka on perustettu vuonna 1992.


title: Dies Irae (yhtye)

text: Yhtyeen varhaistuotantoa on huomattavasti inspiroinut sekä vaikuttanut Vader ja Morbid Angel.


title: On the Sunny Side of the Street

text: ”On the Sunny Side of the Street” on Jimmy McHugh’n säveltämä ja Dorothy Fieldsin sanoittama musiikkikappale vuoden 1930 musikaalinäytelmästä "Lew Leslie’s International Revue". Sen esitti näytelmässä Harry Richman, mutta itse näytelmä oli paha floppi ja esitykset loppuivat nopeasti. Musikaalin huonosta menestyksestä huolimatta ”On the Sunny Side of the Streetistä” tuli todella suosittu. Vuonna 1930 listoille nousivat Richmanin ja Ted Lewisin nauhoitukset. Louis Armstrong nauhoitti oman versionsa vuonna 1934, ja kappale yhdistetään nauhoituksen suosion vuoksi usein nimenomaan häneen.


title: On the Sunny Side of the Street

text: Kappaleesta on tehty lukuisia nauhoituksia; Charles Hammin kokoaman listan mukaan se oli Yhdysvalloissa yksi 1900-luvun ensimmäisen puoliskon 40 levytetyimmästä kappaleesta. Muun muassa Art Tatum, Frank Sinatra, Ella Fitzgerald ja Dizzy Gillespie ovat nauhoittaneet sen. Tommy Dorsey ja Jo Stafford nostivat sen 1940-luvun puolivälissä uudelleen listoille, ja Stevie Wonder äänitti kappaleesta oman versionsa vuonna 1960.


title: On the Sunny Side of the Street

text: Vaikka sävellyksen tekijänoikeudet rekisteröi McHugh, huhun mukaan kappale saattaa olla alun perin jazzpianisti Fats Wallerin säveltämä. Kerrotaan, että Waller olisi säveltänyt sekä ”On the Sunny Side of the Streetin” että vuonna 1928 julkaistut kappaleet ”If I Had You” ja ”I Can’t Give You Anything But Love” ja myynyt ne sitten sellaisenaan eteenpäin.


title: On the Sunny Side of the Street

text: Usko Kemppi kirjoitti kappaleeseen suomalaiset sanat nimellä Kadun aurinkoisella puolella ja sen ovat levyttäneet mm. Eero Väre vuonna 1950 ja Lasse Liemola vuonna 1957.


title: Sulpitia Cesis

text: Sulpitia Cesis (1577–?) oli italialainen säveltäjä ja luutisti San Agostinon luostarissa Modenassa. Hänet tunnetaan vain vuonna 1619 julkaisemastaan "Motetti Spiritualesta", 23:n hengellisen motetin kokoelmasta, jonka joissain teoksissa on käytetty sinkkejä ja pasuunoita. Kyseisiä soittimia ei tuohon aikaan hyväksytty luostarissa.


title: Sulpitia Cesis

text: Cesis oli aatelissuvusta; hän oli kreivin tytär.


title: Tololwa M. Mollel

text: Tololwa M. Mollel (s. 25. kesäkuuta 1952) on tansanialainen kirjailija. Hän on kirjannut muistiin ja muokannut tansanialaisia kansantarinoita lapsille. Mollel opiskeli Tansanian ja Kanada yliopistoissa, ja palasi valmistuttuaan kotimaahansa Tansaniaan. Siellä hän luennoi teatteritiedettä ja ohjasi lasten teatterissa. Vuonna 1986 Mollel muutti Kanadaan. Hänen kirjaamiaan tarinoita on julkaistu sekä lehdissä että kirjoina.


title: Meung-sur-Loire

text: Meung-sur-Loire on kunta Ranskassa Loiret'n departementissa Pohjois-Ranskan keskiosassa.


title: Meung-sur-Loire

text: Kylän merkkihenkilöitä on Jean de Meung (s. 1240), joka jatkoi "Ruusuromaanin" kirjoittamista Guillaume de Lorris'n (s. 1200). jälkeen. Kylästä on kotoisin myös elokuvaohjaaja Alain Corneau.


title: Meung-sur-Loire

text: Seudulla käytiin Meung-sur-Loiren taistelu vuonna 1429.


title: Rockarama

text: Rockarama on Uriah Heepin kappale vuodelta 1985. Se julkaistiin albumilla "Equator". Kappaleen tekijöiksi on merkitty yhtyeen kaikki tuolloiset jäsenet. Singlen b-puolena toimi kappale ”Backstage Girl”, joka ei kuulunut "Equatorille".


title: Tapani Kansalainen

text: Vesa Tamminen, taiteilijanimeltään Tapani Kansalainen, on Savosta kotoisin oleva, nykyään Tampereella asuva rap-artisti ja -tuottaja. Hän räppäsi aluksi englanniksi Ionics -yhtyeessä nimellä ”Cityzen John”. Ionics on julkaissut kaksi omakustannealbumia. Kansalainen on myös soittanut koskettimia Hannibalin ja Edorfin live-yhtyeissä. Tapani Kansalaisen ensimmäinen studioalbumi "Eilisen keisari, narri loppuelämän" julkaistiin 29. syyskuuta 2010 Joku Roti Recordsin kautta. Toinen pitkäsoitto "Kaatoja ja rännejä" julkaistiin Monsp Recordsin julkaisemana 24. tammikuuta 2014. Se nousi parhaimmillaan Suomen virallisen albumilistan sijalle kahdeksan.


title: Pikku Kuivasaari

text:
Pikku Kuivasaari () on pieni saari Kuivasaaren koillispuolella.
Pikku Kuivasaaren ja Kuivasaaren yhdistää toisiinsa aallonmurtaja, joka rakennettin 1. maailmansodan aikana


title: Pikku Kuivasaari

text:
Pikku Kuivasaaressa on haapavaltainen lehto ja suojeltu merenrantaniitty (pinta-ala 0,21 ha ).
Pikku Kuivasaari on luonnonsuojelullisesti merkittävä kasvillisuus- ja lintukohde ja se on
vapaaehtoisesti rauhoitettu vapusta juhannukseen .


title: Toivo Elomaa (sanoittaja)

text: Toivo Elomaa (30. toukokuuta 1904 Sippola – 10. lokakuuta 1980 Myllykoski, Anjalankoski) oli suomalainen sanoittaja, joka käytti nimimerkkiä "Topi".


title: Toivo Elomaa (sanoittaja)

text: Elomaa kävi kansakoulun ja työskenteli kauppa-apulaisena, tukkimiehenä, kattilahuoneenhoitajana, rakennustyöläisenä sekä louhinta- ja poraustyöläisenä.


title: Toivo Elomaa (sanoittaja)

text: Elomaan sanoittamia olivat muun muassa Uuno Mattilan 1933 säveltämä foxtrot ”Niilin rannalla”, Aarne Nuotion 1933 säveltämä foxtrot ”Kotimaan kaiho” ja Valto Tynnilän 1938 säveltämä polkka ”Viipurin Vihtori”, joka oli alun perin tarkoitettu viipurilaisen harmonikkatehtaan mainoslauluksi.


title: Mikko Saarenheimo

text: Sulo Mikael (Mikko) Saarenheimo (vuoteen 1906 Rask; 2. lokakuuta 1887 Helsinki – 26. helmikuuta 1980 Helsinki) oli suomalainen filosofian tohtori, kirjallisuuden tutkija ja tietokirjailija.


title: Mikko Saarenheimo

text: Saarenheimon vanhemmat olivat rakennusmestari Johan Saarenheimo ja Amanda Johansson. Hän pääsi ylioppilaaksi 1908 ja valmistui filosofian kandidaatiksi 1911, maisteriksi 1923 sekä lisensiaatiksi 1924 ja tohtoriksi 1927. Saarenheimo toimi Takaharjun parantolan isännöitsijänä 1917–1928, Helsingin kaupungin tuberkuloosisairaalan taloudenhoitajana 1929–1937 ja Helsingin kaupungin sairaalatarkastajana vuodesta 1937 alkaen. Hän oli Punkaharjun kunnanvaltuuston puheenjohtajana 1924–1929, Sairaalatarkastajain yhdistyksen varapuheenjohtajana vuodesta 1937, puheenjohtajana 1949–1950 sekä kunniajäsenenä vuodesta 1952.


title: Mikko Saarenheimo

text: Saarenheimo väitteli tohtoriksi Turun yliopistossa 1924 aiheenaan 1880-luvun realismi Suomen kirjallisuudessa. Vuonna 1977 hänet promovoitiin Turun yliopiston ensimmäiseksi riemutohtoriksi, ja hänen väitöskirjastaan julkaistiin vuonna 2000 uusi näköispainos Turun yliopiston 80-vuotisjuhlavuoden kunniaksi.


title: Mikko Saarenheimo

text: Mikko Saarenheimon poika oli Eero Saarenheimo.


title: Tehdastila

text: Tehdastila oli entisajan Suomessa kruununtila, jonka metsät ja maakirjaverot oli varattu teollisuuslaitoksen ylläpitoon. Teollisuudenharjoittaja saattoi ostaa tehdastilan perimysmaakseen. Tilan asukas sai kuitenkin pitää sitä hallinnassaan sukupolvesta toiseen kunhan suoritti veronsa tehtaalle. Tilan asukas ei saanut käyttää tilan metsää muuhun kuin kotitarvepuun ottoon eikä raivata metsään uutta peltoa ilman tehtaanomistajan lupaa, paitsi maaherran suostumuksella. Tilan metsiä käytettiin tehtaan tarpeisiin ja asukkaan suostumuksella tilan maakirjaverot tuli suorittaa puuhiilinä ja hevosajoina.


title: Tehdastila

text: Edellä on kuvattu tehdastilaa sanan ahtaammassa merkityksessä. Laveammin ymmärrettynä tehdastila tarkoitti maakirjaan tai maarekisteriin merkittyä tilaa, jota käytettiin tehdasliikkeen harjoittamiseen. Tällaisen tilan koko saattoi vaihdella pienestä palstasta kokonaiseen maatilaan. Ahtaammin ymmärretty tehdastila muodostettiin tehdastilaksi lain määräysten mukaan tai luovutettiin tehtaan käyttöön erikoissäännöksiin perustuen. Vielä 1800-luvun puolivälissä oli useita tehdastilalajeja. Tehdastiloja olivat saaneet erityisellä katselmuksella kaivokset, sulatot, kankirautalaitokset ja muut vasaristot, rautateostehtaat, sahat, tullijauhomyllyt, survin- ja vanutuslaitokset sekä vesivoimalat. Lisäksi valtionmetsistä luovutettiin laitoksille rekognitiometsiä.


title: Rekognitiometsä

text: Rekognitiometsä oli yksityisen tehtaan käyttöön luovutettu valtion omistama metsä. Korvaukseksi tehdas maksoi hakkaamastaan puustosta valtiolle vuosittain "rekognitiomaksua," ellei ollut saanut siitä vapautusta. Rekognitiometsiä perustettiin Ruotsissa ja Suomessa varsinkin 1600- ja 1700-luvuilla. Niitä käytettiin etenkin vuoriteollisuuden malmeja rikastaessaan tarvitseman puuhiilen tuottamiseen. Suomessa järjestely lakkautettiin 1925 ja rekognitiometsät määrättiin palautettaviksi valtiolle korvauksetta. Suomessa oli 1924 viisi rekognitiometsää, joiden yhteispinta-ala oli 6 269 hehtaaria.


title: Lanosterolisyntaasi

text: Lanosterolisyntaasi eli 2,3-oksidoskvaleeni-lanosterolisyklaasi on entsyymi, joka katalysoi eläinten ja sienien soluissa 2,3-oksidoskvaleenin muuntumista lanosteroliksi. Ihmisellä lanosterolisyntaasin muodostumista ohjaa LSS-geeni, joka sijaitsee kromosomissa 21q22.3.


title: Lanosterolisyntaasi

text: 2,3-oksidoskvaleeni asettuu sopivaan konformaatioon lanosterolisyntaasin aktiiviseen kohtaan. Aikaisemmin luultiin, että reaktion vaiheet tapahtuisivat kytkettyinä eli lähes samanaikaisesti, mutta myöhemmät tutkimukset osoittivat sen etenevän vaiheittain prosterolivälivaiheen kautta. Neljä ensimmäistä entsyymin katalysoimaa vaihetta ovat syklisointeja, joiden kuluessa muodostuu syklisiä karbokationivälituotteita, joista viimeinen on prosteroli. Tämän jälkeen tapahtuu hydridi-ionin siirtymisiä rengasrakenteessa, mitä seuraa metyyliryhmien siirtäminen hiiliatomeilta toisille. Lopulta rakenteesta irtoaa protoni ja muodostuu kaksoissidos ja reaktion lopputuote, lanosteroli, irtoaa entsyymistä.Lanosterolisyntaasia inhibitoivat monet orgaaniset skvaleenin johdannaiset. Muita inhibiittoreita ovat muun muassa N-etyylimaleimidi, kolesteroli ja hiirillä klorokiini.


title: Pitäjänyhdistys

text: Pitäjänyhdistys oli Ruotsissa ja Suomessa käytössä ollut järjestely palovahinkojen korvaamiseksi vahingon kärsijöille. Ruotsin 1765–1766 valtiopäivät antoi luvan niiden perustamiseen ja kuningaskin suostui menettelyyn. Uutta tässä pitäjittäisessä järjestelyssä oli se, että yhdistykset keräsivät vakuutusmaksuja ja myönsivät pienehköjä lainoja keräämistään rahastoista. Yhdistyksiin liittyneet saivat myös vapautuksen pakollisesta kihlakunnan paloapujärjestelmästä, jossa avun antaminen oli kihlakunnan jäsenten velvollisuus. Palovakuutusten alkumuotojen korvausten ohella valtio antoi usein palovahingon jälkeen verohelpotuksia ja vahingonkärsineiden lähteminen kerjuulle oli varsin yleinen tapa.


title: Aberford

text: Aberford on kylä West Yorkshiressa Englannissa. Kylässä on 1 059 asukasta. Sieltä on 19 km Leedsin kaupungin keskustaan. Se sijaitsee muinaisen Elmetin kuningaskunnan alueella. Nimi on anglosaksista alkuperää ja merkitsee 'joen ylityspaikkaa'.


title: Opiskelijatoiminta

text: Opiskelijatoiminta tai opiskelija-aktivismi on opiskelijoiden järjestämää toimintaa joka tähtää esimerkiksi poliittiseen tai sosiaaliseen muutokseen. Usein opiskelija-aktivismi keskittyy koulun tai koulutuspolitiikan rakenteiden muuttamiseen.


title: Landquartin alue

text: Landquartin alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Alppi-Reinin laaksossa Itä-Sveitsissä Liechtensteinin ja Itävallan rajalla.


title: Landquartin alue

text: Alueeseen kuuluu kahdeksan kuntaa: Fläsch, Jenins, Landquart, Maienfeld, Malans, Trimmis, Untervaz ja Zizers. Alueen pinta-ala on 175 neliökilometriä ja asukasluku 24 815 (31.12.2016). Alueen pääkieli on saksa.


title: Aleksi Randell

text: Aleksi Randell (s. 22. heinäkuuta 1975 Turku) on suomalainen eleinkeinoelämän vaikuttaja ja entinen kunnallispoliitikko ja -virkamies. Hän on Rakennusteollisuus RT ry:n toimitusjohtaja 9. marraskuuta 2017 lähtien. Koulutukseltaan Randell on valtiotieteen maisteri.


title: Aleksi Randell

text:
Ennen Rakennusteollisuus RT:n toimitusjohtajuutta Aleksi Randell toimi Turun kaupunginjohtajana 1. syyskuuta 2010 – 8. marraskuuta 2017. Randell valittiin kaupunginjohtajaksi entisen kaupunginjohtajan Mikko Pukkisen siirryttyä Elinkeinoelämän keskusliiton toimitusjohtajaksi. Ennen valintaansa kaupunginjohtajaksi Randell oli Turun kaupunginhallituksen puheenjohtaja.
Randell oli Turun kaupunginvaltuuston jäsen 2001–2010 ja kaupunginhallituksen puheenjohtaja 2003–2007 ja 2009–2010. Hänet valittiin kaupunginvaltuustoon ensimmäisen kerran vuoden 2000 kunnallisvaaleissa. Kaupunginhallitukseen Randell valittiin vuonna 2002. Vuonna 2005 kaupunginhallituksen puheenjohtajuus muuttui päätoimiseksi tehtäväksi. Vuoden 2007 eduskuntavaalien jälkeen Randell siirtyi viestintäministerin erityisavustajaksi, mutta palasi Turun kaupunginhallituksen puheenjohtajaksi vuoden 2008 kunnallisvaalien jälkeen.


title: Gprk2

text: Gprk2 eli "G protein-coupled receptor kinase 2" on eräs banaanikärpäsen geeneistä. Geeni on tärkein banaanikärpäsen puolustautuessa bakteerien aiheuttamia infektioita vastaan. Geeni säätelee NF-κB signalointireittien toimintaa.


title: Paschal de l’Estocart

text: Paschal de l’Estocart oli ranskalainen säveltäjä. Hän syntyi Noyonissa vuonna 1538 tai 1539 ja kuoli vuoden 1587 kesäkuun 20. päivän jälkeen.


title: Paschal de l’Estocart

text: Estocart matkusteli runsaasti Italiassa ja Sveitsissä. Hän sai palkinnon Évreux’n sävellyskilpailussa vuonna 1584. Hän työskenteli lyhyesti herttuan hovissa Nancyssa ja toimi myös Valmontin apotin palveluksessa. Estocart sävelsi musiikkia sekä protestanttisiin että katolisiin käännöksiin psalmeista. Lisäksi hän julkaisi motetteja ja hengellisiä chansoneita. Italialainen madrigaali vaikutti huomattavasti hänen tyyliinsä.


title: RET-proto-onkogeeni

text: RET proto-onkogeeni on geeni, joka koodaa reseptorityrosiinikinaasia. Mikäli geeni lakkaa toimimasta, saattaa se aiheuttaa Hirschsprungin taudin. RET proto-onkogeeni ohjeistaa tuottamaan proteiinia, joka osallistuu signalisointiin soluissa.


title: 90-9-1

text: 90-9-1-teoria (myös 1 %:n sääntö) viittaa tunnettuihin teorioihin internetin käytöstä, jonka mukaan ihmiset useammin lukevat (lurkkivat) kuin osallistuvat sisällön tuottamiseen. Vain 1 % (tai vähemmän) lukijoista osallistuu tavalla tai toisella sisällön tuottamiseen. Termin nimesivät 1 %:n säännöksi Ben McConnell ja Jackie Huba.


title: 90-9-1

text: "90-9-1"-versiossa todetaan, että 1 % ihmisistä tuottaa sisältöä, 9 % muokkaa tai kommentoi sisältöä ja loput 90 % käyttävät sisältöä. Tarkat prosentit vaihtelevat aiheen ja ympäristön mukaan.


title: Kurjenrahka

text: Kurjenrahka on Kurjenrahkan kansallispuistossa sijaitseva Varsinais-Suomen laajin yhtenäinen suoalue. Se sijaitsee pääosin Auran, Maskun Nousiaisten, Ruskon ja Turun alueilla, vaikka Mynämäen ja Pöytyänkin kuntien alueet ulottuvat suolla sijaitsevalle Kuhankuonon rajakivelle.


title: Kurjenrahka

text: Kansallispuistolle nimensä antanut, yli kahdenkymmenen neliökilometrin laajuinen Kurjenrahkan keidassuo Savojärven eteläpuolella muodostaa Varsinais-Suomen ja lähes koko Etelä-Suomen laajimman yhtenäisen suoalueen. Tyypillisenä keidassuona Kurjenrahkalla kermit eli muuta ympäristöä kuivemmat alueet kiemurtelevat kuljujen eli märempien alueiden väleissä. Kermit ja kuljut ovat myös selvästi suuntautuneet ja koko suo muodostuu useasta samankeskisestä keitaasta. Kuivilla alueella kasvaa harvassa mäntyä sekä runsaasti suopursua. Upottavat kuljut taas kasvavat pääosin rahkasammalta. Keidassoille tyypilliset reunaluisut ovat myös suolla hyvin kehittyneet. Niiden alaosat ovat isovarpurämettä ja yläosa kanervarahkarämettä. Eräin paikoin myös kahden eri keitaan keskustasanteen reunaluisut sijaitsevat vastakkain. Näiden välissä sijaitsevalla nevakorvella virtaa pieni puro osittain piilossa turpeen alla.


title: Kurjenrahka

text: Luoteis- ja keskiosiltaan Kurjenrahka on hyvin vetinen. Näillä vaikeakulkuisilla allikko-osilla on useita pieniä suolampia eli allikoita, joiden rannat ovat monien suolintujen pesimämaastoa. Luoteessa allikoita on noin 40 ja keskellä noin 20. Kurjenrahkan vallitsevaksi suotyypiksi ilmoitetaan lähteestä riippuen joko kitukasvuista mäntyä harvakseltaan kasvava isovarpuräme tai keidasräme, mutta suon itäosissa on runsaasti myös laajoja erilaisia neva- ja korpisoita, joista nevat ovat Varsinais-Suomen suurimpia. Suon kaakkois- ja eteläosissa on kaksi laajaa, ombrotrofista lyhytkorsinevaa ja kurjenrahkalla on myös avoimia sara- ja rahkanevoja. Suon koillis- ja kaakkoiskulmat puolestaan rajoittuvat rämeestä raivattuihin peltoihin, joiden tuntumasta on nostettu turvepehkua. Pehkun noston jäljet ovat kuitenkin jo lähes hävinneet maisemasta. Kurjenrahkan reuna-alueilla on myös kosteaa ja koivikkoista, keidassoille tyypillistä laidenevaa. Ravinteikkaat valumavedet tekevät näiden alueiden kasvillisuudesta muuta suota rehevämpää.


title: Kurjenrahka

text: Kurjenrahkan kivennäismaasaarekkeista suurin osa on jäätikkösyntyisiä moreenikumpuja. Avosuon lisäksi Kurjenrahkan suohon kuuluu useita metsäisiä saarekkeita, joista osa on säilynyt hakkaamattomina.Saarekkeista suurimmat ovat Iso-Välisaari ja Tuhkasaari, joista jälkimmäisen puut on hakattu kokonaan pois ennen kansallispuiston perustamista. Mustasaaressa puolestaan sijaitsee pienialainen käenkaali-oravanmarjatyypin metsä. Suon itäreunan metsät ovat nuoria taimikoita, mutta eteläreunan Raakanokassa on vielä jäljellä vähän vanhempaa metsää.


title: Kurjenrahka

text: Pohjoisessa Kurjenrahkan suo rajoittuu Savojärveen, jonka pohjoisosasta 64 hehtaaria kuuluu kansallispuistoon. Järvi toimii myös Turun kaupungin vesivarastona. Savojärvi laskee vetensä Kurjenrahkan suon länsilaitaa etelään virtaavaan Järvijokeen, joka on Aurajoen toiseksi suurin sivujoki. Kurjenrahkan vedet valuvat Järvijoen ja Ihavanjoen kautta etelään ja Aurajokeen.


title: Kurjenrahka

text: Kurjenrahkan suoalueella on tavattu muun muassa uhanalaiset muurainhopeatäplä ja rahkahopeatäplä sekä harvinainen rämepörhömittari. Tehdyissä hyönteiskartoituksissa suon runsaimpia perhosia ovat olleet muun muassa suokeltaperhonen, juolukkasinisiipi, suohopeatäplä, saraikkoniittyperhonen, rämeokamittari, suomittari, kehnämittari ja mustaluhtayökkönen. Yhteensä kurjenrahkalta on tutkimuksissa löydetty 40 tunnusomaista suoperhoslajia. Myös Kurjenrahkan suon hämähäkkieläinkanta on tutkimusten mukaan erityisen runsas ja monipuolinen ja siihen kuuluu muun muassa eri risti-, juoksu-, kääpiö-, pikkumatto-, riippu- ja rapuhämähäkkilajien edustajia.


title: Kurjenrahka

text: Suon lintu- ja nisäkäskanta on myös runsas. Suolla tavattuja lintuja ovat suolle nimensä antaneiden kurkien lisäksi muun muassa liro, kapustarinta, metsäviklo, keltavästäräkki, pikku- ja isolepinkäinen, niittykirvinen, riekko, metso ja teeri. Suon nisäkkäitä taas edustavat ainakin hirvi, kettu, lumikko, mäyrä ja supikoira. Matelijoista ja sammakkoeläimistä Kurjenrahkalla tavataan ainakin kyytä ja vaskitsaa sekä sisiliskoja, sammakoita ja viitasammakoita.


title: Kurjenrahka

text: Kurjenrahkan avosuolla kasvaa ainakin 14 eri rahkasammallajia kuten jokasuonrahkasammalta ja rusorahkasammalta sekä monia sarakasveihin kuuluvia saroja ja villoja kuten tupasvillaa, tupasluikkaa ja rahkasaraa. Lisäksi muun muassa ainakin vaivaiskoivu, kanerva, suopursu, pitkä- ja pyöreälehtikihokki sekä suokukka kuuluvat suon kasvistoon. Marjoja suolla tuottavat ainakin lakka, juolukka sekä iso- ja pikkukarpalo. Allikkojen kasveihin kuuluvat esimerkiksi ulpukka, leväkkö, valkopiirtoheinä, luhtavilla ja mutasara, kun taas laidenevoilla kasvaa muun muassa järviruokoa, suovehkaa ja raatetta. Savojärven ympäristössä tavataan lisäksi jouhivihvilää, pullosaraa ja suokortetta. Mustasaaren lehdon kasvillisuus poikkeaa muusta suosta: siellä tavataan muun muassa metsälehmusta, tervaleppää sekä aluskasvillisuutena sinivuokkoa, käenkaalia ja kieloa.


title: Kurjenrahka

text: Kurjenrahkan kansallispuiston ja suon tunnetuin nähtävyys on seitsemän kunnan rajapyykki Kuhankuono, jonne parhaimmillaan on ulottunut kahdeksan kuntaa. Vähä-Välisaaressa, Kuhankuonosta noin 400 metriä lounaaseen, sijaitsee myös kansalaissodan aikainen punakaartilaisen Ahti Jalosen hauta. Haudalle on pystytetty yksinkertainen muistokivi. Paikallisen tarinan mukaan myös vain sukulaisille näyttäytyvä kuolleen pojan isän haamu etsiskelee paikalla kadonnutta poikaansa.


title: Kurjenrahka

text: Suon eteläpäässä on entinen partiolaisten kämppä. Sen läheisyydessä, mutta puiston ulkopuolella sijaitsee myös turkulaisen Tunturikerho Login huonokuntoinen turvekammi. Retkeilyä varten on suon laidoilla Kuhankuonon retkeilyreitistön Vajosuon vaellus -nimiseen rengasreittiin kuuluvia polkuja ja pitkospuita. Reitin varrella, Töykkälästä Kuhankuonolle kulkevan reitin varrella sijaitsee laavu ja kuivakäymälä suon etelälaidassa. Polun varrelle rakennetusta Koivusaaren luontotornista avautuu näköala yli Kurjenrahkan. Uusi suon reunakallioita ja metsäsaarekkeita myötäilevä, suo-osuuksiltaan pitkostettu reitti on valmistunut syksyllä 2004. Linnuston pesimärauhan takaamiseksi Kurjenrahkan rajoitusalueella liikkuminen on kiellettyä huhtikuun puolivälistä heinäkuun puoliväliin.


title: Mihkel Veske

text: Mihkel Veske (28. tammikuuta 1843 - 16. toukokuuta 1890), oli virolainen kielentieteilijä.


title: Mihkel Veske

text: Veske oli opettajana Kazanissa vuodesta 1886 suomalais-ugrilaisessa kieliopissa. Hän myös julkaisi virolaisia kansanlauluja, kielen fonetiikkaa ynnä muuta. Hänen tutkimuksensa suuntautui suomalais-ugrilaisten kielten kontakteihin slaavilaisiin kieliin.


title: ...And Blood Was Shed in Warsaw

text: ...And Blood Was Shed in Warsaw on puolalaisen death metal -yhtye Vaderin kolmas live-DVD, joka on julkaistu vuonna 2007. DVD julkaistiin mainostamaan yhtyeen edeltävänä vuonna julkaisemaa levyä, Impressions in Bloodia.


title: ...And Blood Was Shed in Warsaw

text: Musiikkivideot


title: ...And Blood Was Shed in Warsaw

text: Piotr Wiwczarekin haastattelu


title: Filippiinien barokkikirkot

text: Filippiinien barokkikirkot on Unescon maailmanperintökohde, johon kuuluu neljä espanjalaisten Filippiineille rakentamaa kirkkoa. Kaikki neljä kirkkoa kuuluvat katoliselle kirkolle, ja ne on suojeltu Filippiineillä kansallisesti merkittävinä kohteina.


title: Filippiinien barokkikirkot

text: Unescon mukaan kirkot täyttivät kaksi kriteeriä niistä, jotka on asetettu maailmanperintöluetteloon pääsemiseksi. Unescon mukaan kirkoissa käytetty tyyli oli merkittävänä vaikutteena alueen myöhemmälle kirkkoarkkitehtuurille, ja Filippiinien barokkikirkot eurooppalaisen kirkkoarkkitehtuurin ja paikallisten materiaalisen sekä koristeaiheiden fuusiota, joka aloitti uuden kirkkorakentamisen perinteen.


title: Filippiinien barokkikirkot

text: Kohteeseen kuuluu seuraavat kirkot:


title: Hannibal TV

text: Hannibal TV () on tunisialainen televisiokanava, joka esiintyy myös eripuolella maailmaa satelliitin kautta. Kanava esittää pääosin televisiosarjoja ja dokumenttiohjelmia.


title: Hannibal TV

text: Tunimedian perustama Hannibal TV lähetti esilähetyksensä 12. helmikuuta 2005 kello 19 paikallista aikaa. Seuraavana päivänä kanava aloitti virallisesti lähetyksensä. Ohjelmisto alkoi tunnin myöhässä, kun lähetys aloitettiin lukemalla Koraania ja sen perään lukemalla presidentin tekemän kirjeen.


title: Hannibal TV

text: 23. helmikuuta 2007 kanava teki yhteistyösopimuksen France Télévisionsin kanssa, joka koski pääosin mainostamista ja televisio-ohjelmia.


title: Hannibal TV

text: Toukokuussa 2008 Tunisiassa tehdyn tutkimuksen mukaan kanava oli maan katsotuin televisiokanava maaliskuun ja huhtikuun aikana.


title: Necrolust

text: Necrolust on Vaderin toinen demo, joka on julkaistu vuonna 1989.


title: Live in Decay

text: Live in Decay on puolalaisen death metal -yhtye Vaderin ensimmäinen demo, joka on julkaistu vuonna 1986.


title: Cipriano de Rore

text: Cipriano de Rore (1516 – ennen vuotta 1565) oli ranskalais-flaamilainen säveltäjä. Hänen varhaisesta elämästään tai saapumisestaan Venetsiaan ei ole säilynyt varmoja tietoja. Hänen kuitenkin tiedetään laulaneen Basilica di San Marcon kuorossa vuosina 1542–1546. Hän opiskeli Adrian Willaertin johdolla.


title: Cipriano de Rore

text: Vuodesta 1547 de Rore toimi musiikillisena johtajana Ferraran herttua Ercole II:n palveluksessa. Herttua kuoli vuonna 1559 de Roren ollessa vierailulla Antwerpenissä. Vuonna 1560 de Rore sai vastaavan viran parmalaisessa hovissa. Vuonna 1563 hän seurasi Willaertiä "maestro di cappellana" Basilica di San Marcossa. Hän kuitenkin palasi seuraavana vuonna aiempaan virkaansa Parmaan.


title: Cipriano de Rore

text: De Rorelta on säilynyt kolme messua, 65 motettia, passio, kahdeksan psalmia, Magnificateja, 125 madrigaalia ja eräitä chansoneita. Hänen hengellinen musiikkinsa on kokonaisuudessaan konservatiivista; hänen madrigaalinsa ovat historiallisesti tärkeämpiä. Hän suosi vakavaa ja korkealentoista runoutta. Hän pyrki aina vangitsemaan tekstien tunnelman musiikillisin keinoin. Eräiden erityisen voimakkaiden tekstien yhteydessä hän käytti rohkeaa kromatiikkaa ja modulaatioita.


title: Cesare Ciardi

text: Cesare Ciardi (1818–1877) oli italialainen huilisti. Hän syntyi Pratossa, sai Paganinin tuen varhaisella urallaan ja nousi kansainväliseen maineeseen virtuoosina. Hän muutti vuonna 1853 Venäjälle, jossa työskenteli kamarihuilistina tsaarin palveluksessa. Hän myös liittyi vastikään perustetun konservatorion henkilökuntaan, jonka jäsenenä hän opetti Tšaikovskia ja ystävystyi tämän kanssa.


title: Cesare Ciardi

text: Ciardi myös sävelsi. Hänen teoksensa ovat ensisijaisesti huilulle.


title: Hirmuliskojen yö

text: Hirmuliskojen yö on Hevisaurus-yhtyeen 15. syyskuuta 2010 ilmestynyt toinen albumi. Albumilla vierailevat Perttu Kivilaakso, Janne Wirman, Antti "Hyrde" Hyyrynen, Emerson Burton, Elias Viljanen sekä Nino Laurenne. Ensimmäisenä singlenä julkaistiin kappale "Saurusarmeija". Levy kipusi ensimmäisellä viikollaan Suomen virallisen albumilistan kolmannelle sijalle.


title: Boz Burrell

text: Raymond "Boz" Burrell (1. elokuuta 1946 – 21. syyskuuta 2006) oli englantilainen basisti ja laulaja. Hän aloitti uransa laulajana 1960-luvulla Boz People -nimisessä kokoonpanossa.


title: Boz Burrell

text: Boz People saavutti hyvän lavaesiintyjän maineen ja sai sopimuksen Columbia-levy-yhtiön kanssa. Yhtye levytti 4 singleä vuosina 1965-66. The Who -yhtyeen sisäisten riitojen ollessa pahimmillaan Burrell oli ehdolla korvaamaan Roger Daltreyn joulukuussa 1965.


title: Boz Burrell

text:
Singlet eivät menestyneet ja Boz Peole hajosi. Siinä soittanut Ian McLagan liittyi Small Faces - kokoonpanoon. Burrell levytti edelleen käyttäen nimeä Boz. Näissä sessioissa oli studiomuusikkona mm. Ritchie Blackmore.
Suurelle yleisölle hän tuli tunnetuksi liityttyään 1971 King Crimson -yhtyeeseen, jonka kitaristi ja johtaja Robert Fripp opetti hänet soittamaan bassoa. Burrell on laulaja/basistina vuonna 1971 julkaistulla albumilla "Islands".


title: Boz Burrell

text: King Crimsonin jälkeen 1973 Burrell oli mukana perustamassa Bad Company -kokoonpanoa, jossa hän oli koko sen toiminnan ajan yhtyeen saavuttaessa suuren menestyksen.


title: Boštjan Nachbar

text: Boštjan Nachbar (s. 3. heinäkuuta 1980 Slovenj Gradec) on slovenialainen koripalloilija, joka edustaa nykyisin FC Barcelonaa.


title: Boštjan Nachbar

text: Nachbar aloitti koripallon KK Mariborin juniorijoukkueissa, joista hän nousi kaudeksi 1997–1998 KK Union Olimpijaan. Seuraavaksi kaudeksi Nachbar myytiin takaisin Mariboriin, josta hän siirtyi yhden kauden jälkeen Pivovarna Laskoon. Vuonna 2000 Nachbar siirtyi Benetton Trevisoon, jota hän edusti kahden kauden ajan. Kaudella 2001–2002 Nachbar nousi Trevison aloitusviisikkoon ja johdatti joukkueensa Euroliigan neljän parhaan joukkoon.


title: Boštjan Nachbar

text: Hän osallistui NBA:n varaustilaisuuteen, jossa hän oli Houston Rocketsin viidestoista varaus. Ensimmäisellä NBA-kaudellaan Nachbar teki 2,1 pistettä ottelua kohden. Kauden 2004–2005 Nachbar aloitti Houstonissa, mutta siirtyi joulukuussa New Orleans Hornetsiin. Helmikuussa 2006 hän siirtyi New Jersey Netsiin, jossa hän pelasi kesään 2008 asti. Viimeinen NBA-kausi oli häneltä tilastollisesti paras, sillä hän teki 9,8 pistettä ottelua kohden.


title: Boštjan Nachbar

text: Heinäkuussa 2008 Nachbar palasi Eurooppaan ja solmi Dynamo Moskovan kanssa kolmivuotisen sopimuksen. Yhden kauden jälkeen Nachbar siirtyi Efes Pilseniin vuoden sopimuksella, vaikka oli saanut tarjouksia myös NBA-seuroilta. Hän pelasi seurassa vuoteen 2011 asti. Nachbar ei pelannut kauden 2011–2012 missään seurassa, mutta allekirjoitti tammikuussa 2012 loppukaudeksi sopimuksen UNIKS Kazanin kanssa. Kaudeksi 2012–2013 Nachbar siirtyi saksalaiseen Brose Basketsiin. Kesällä 2013 hän teki monivuotisen sopimuksen FC Barcelonan kanssa.


title: Širvintosin kunnallispiiri

text: Širvintosin kunnallispiiri (, ) on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 19 142 asukasta. Hallinnollisena keskuksena toimii Širvintos.


title: Star FM

text: Star FM oli radioasema, joka toimi Suomessa vuosina 1999-2001 kunnes se muutti nimensä nykyiseksi Radio Suomipopiksi. Kanavan omisti silloin Oy P4 Finland, joka toimii tätä nykyään nimellä Metroradio Finland Oy. Star FM:n tunnuslause oli "mieluummin musiikkia" ja soitossa oli pääasiassa 1980- ja 1990-lukujen kotimaisia ja kansainvälisiä klassikkohittejä. Star FM:n lisäksi P4 Finland omisti myös Groove FM:n.


title: Star FM

text: Oy P4 Finlandin omistanut ruotsalainen Modern Times Group päätti loppuvuonna 2000 keskittää radio-omistuksensa Suomessa Radio Novaan . Yhtiön kanavat myytiin lokakuussa 2000 Metromedia International Groupille, joka muutti toimilupayhtiön nimen Metromedia Finlandiksi. Kanavan uutta nimeä kuuntelijat saivat ehdottaa Star FM:lle kilpailun muodossa, josta syntyi loppujen lopuksi Radio Suomipop vuonna 2001.


title: Kokoonpanot koripallon maailmanmestaruuskilpailuissa 2010

text: Päävalmentaja: Luís Magalhães


text: Päävalmentaja: Sergio Hernández


text: Päävalmentaja: Brett Brown


text: Päävalmentaja: Dirk Bauermann


text: Päävalmentaja: Mário Palma


text: Päävalmentaja: Dušan Ivković


text: Päävalmentaja: Rubén Magnano


text: Päävalmentaja: Josip Vranković


text: Päävalmentaja: Veselin Matić


text: Päävalmentaja: Memi Bečirovič


text: Päävalmentaja: Adel Tlatli


text: Päävalmentaja: Mike Krzyzewski


text: Päävalmentaja: Bob Donewald


text:
Päävalmentaja: Randoald Dessarzin
Päävalmentaja: Jonas Kazlauskas


text: Päävalmentaja: Manolo Cintrón


text: Päävalmentaja: David Blatt


text: Päävalmentaja: Bogdan Tanjević


text: Päävalmentaja: Leo Rautins


text: Päävalmentaja: Vincent Collet


text: Päävalmentaja: Tab Baldwin


text: Päävalmentaja: Kęstutis Kemzūra


text: Päävalmentaja: Nenad Vučinić


text: Päävalmentaja: Sergio Scariolo


title: Merimieseläkekassa

text: Merimieseläkekassa (MEK) on Suomen vanhin yksityisen sektorin eläkelaitos. Sen toimintaa valvovat sosiaali- ja terveysministeriö ja finanssivalvonta.


title: Merimieseläkekassa

text: Merimieseläkekassan toiminnan perustana oleva merimieseläkelaki (MEL) astui voimaan 1. kesäkuuta 1956. Samana vuonna perustetun Merimieseläkessan tehtävänä on huolehtia suomalaisilla ulkomaanliikenteen kauppa-aluksilla ja jäänmurtajilla työskentelevien merenkulkijoiden lakisääteisestä työeläketurvasta. Eläkekassa myöntää ja maksaa merenkulkijoille ansiotyöhön perustuvia MEL-eläkkeitä.


title: Merimieseläkekassa

text: Vuonna 2014 eläkekassan vakuuttamia työntekijöitä oli noin 7 700 ja eläkkeensaajia noin 8 600. MEL-eläke antaa turvan vanhuuden, työkyvyttömyyden tai työttömyyden varalle. Kuolemantapauksissa merenkulkijan lähiomaiset voivat saada perhe-eläkettä sekä hautausavustusta.


title: Merimieseläkekassa

text: Merimieseläkekassan toimitusjohtaja on lokakuusta 2012 sosiaali- ja terveysministeriön entinen kansliapäällikkö Kari Välimäki.


title: Dzordzorin kappeli

text: Dzordzorin kappeli on pieni kappeli Iranissa. Se on ainoa jäänne suuremmasta Dzordzorin luostarikokonaisuudesta. Se muodostaa Stefanoksen ja Taddeuksen luostarin kanssa Unescon maailmanperintöluettelon kohteen: Iranian armenialaiset luostarit.


title: Dzordzorin kappeli

text: Kappelin ikää ei ole pystytty varmasti todistamaan. Toiset tutkijat arvelevat sen rakennetun 800- tai 900-luvulla, kun toiset ovat taas sitä mieltä, että se rakennettiin 1300-luvulla. Se oli kuitenkin osa Dzordzorin luostaria, jonka Abbas I hävitti 1600-luvun alussa.


title: Dzordzorin kappeli

text: Kappelia uhkasi tuhoutuminen 1980-luvulla, kun Iranin hallitus päätti rakentaa padon kappelin läheltä menevään jokeen. Vuosien 1987–1988 aikana kappelia siirrettiin 600 metriä yläjuoksun suuntaan, ja samalla sen kupolia peruskorjattiin. Kaikki kappelin kivet numeroitiin, ja se rakennettiin uudelleen uuteen paikkaan. Osa kivistä jouduttiin kuitenkin korvaamaan, ja 1548 kivestä 250 on uusia.


title: Eilisen keisari, narri loppuelämän

text: Eilisen keisari, narri loppuelämän on rap-artisti ja -tuottaja Tapani Kansalaisen ensimmäinen studioalbumi. Albumi julkaistiin 29. syyskuuta 2010 Joku Roti Recordsin kautta. Albumilta on julkaistu näytekappaleet "Eläkettä venaillessa" ja "Naisongelmii", joista ensimmäisestä on julkaistu myös musiikkivideo. Kolmas näytekappale "Sunnuntairaportti" julkaistiin syyskuussa 2010 ilmaisladattavaksi Redrum-187 -sivustolla. Myös albumin kappaleesta "Myllyt sallittu" on julkaistu musiikkivideo.


title: U103

text: Radio U103 oli pääkaupunkiseudulla vuosina 1995–1999 toiminut paikallisradio. Kanavan lähetin taajuudella 102,8 MHz toimi silloin Keski-Uudellamaalla Hyrylän Varuskunnan-alueella olevassa mastossa. U103:n musiikki koostui 1970–1990-lukujen pop- ja rock-musiikista. Kanavan sloganina toimi ""Hyvän Tuulen Radioasema"". Loppu aikoina U103:lta tuli vain tauotonta musiikkia ennen kuin kanavan nimeksi tuli Sävelradio. Myös kanavan kuuluvuusalue laajentui kanavan loppuaikoina, kun U103 yhdistyi Hyvinkäällä ja Riihimäellä toimivan Radio Voima Aseman kanssa, joka toimi taajuudella 90,1 MHz.


title: U103

text: U103:n ohjelmia oli mm. Danny & Fredi Aamushow, U-Klubi, Jokebox, Terassiradio.


title: Clock

text: Clock oli 1970-luvulla perustettu ruotsalainen pikaruokaketju, jonka päätuote olivat hampurilaiset. Clock kaatui 1990-luvulla taloudellisiin vaikeuksiin ja viimeinen Clock-ravintola Ruotsissa suljettiin 1999.


title: Clock

text: Suomessa Clock-ketjulla oli 1980- ja 1990-luvuilla viisi hampurilaisravintolaa pääkaupunkiseudulla: Helsingissä Erottajalla, Itäkeskuksessa, Messukeskuksessa, Espoon Tapiolassa Sampokujalla ja Keravalla sisähuvipuisto Fanfaarissa. Ne saivat alkunsa 1980-luvun alussa, kun Alkon tytäryhtiö Arctia teki lisenssisopimuksen Clock-ketjun silloisen ruotsalaisomistajan SARAn kanssa, joka oli Arctian tavoin valtio-omisteinen ravintolayhtiö.


title: Nils Bäckström

text: Nils Bäckström (s. 29. kesäkuuta 1986 Tukholma, Ruotsi) on ruotsalainen jääkiekkopuolustaja, joka pelaa SHL-joukkue AIK IF:ssä. Hän on pelityyliltään all-round -puolustaja, jolla ei ole erityisiä vahvuuksia eikä heikkouksia. Bäckström on kohtalaisen hyvä liikkumaan ja pitämään kiekkoa, mutta hän ei tee kovin paljon tehopisteitä, eikä Bäckströmin laukaus ole kovin hyvä.